ЗАКОН ЗА РАБОТНОТО ВРЕМЕ НА ЕКИПАЖОТ НА ВОЗИЛАТА ВО ПАТНИОТ СООБРАЌАЈ И УРЕДИТЕ ЗА ЗАПИШУВАЊЕ ВО ПАТНИОТ СООБРАЌАЈ

1. ОПШТИ ОДРЕДБИ

Предмет и цел на Законот

Член 1

(1) Со овој закон се уредува: работното време, одмор од работно време, времето на управување со моторно возило, задолжителни одмори и пауза, период на достапност, друга работа на екипажот на возила кои вршат превоз на патници или стока во патниот сообраќај; начинот, условите и постапката за добивање на овластување за работилница и уредите за записи во патниот сообраќај-тахографи, односно граничник на брзина, одобрен тип и начин на користење на тахографите; начинот, условите и постапките за избор и овластување на издавач на тахографска картица; задолжителни евиденции и надзор над спроведување на овој закон.

(2) Целта на овој закон е да се подобрат условите за работа, безбедност, заштита и здравје на работниците кои се дел од екипажот на возила кои вршат превоз во патниот сообраќај, подигање на нивото на безбедност во патниот сообраќај, изедначување на условите на транспортниот пазар, како и обезбедување на зајакната контрола во патниот сообраќај.

(3) Во постапката при вршење на инспекциски надзор ќе се применуваат одредбите од Законот за инспекцискиот надзор доколку со овој и друг закон поинаку не е уредено.

Област на примена и исклучоци

Член 2

(1) Овој закон се применува на правни лица (превозници, работилници), односно на работници како екипаж на возила кои учествуваат во извршување на активности во патниот сообраќај, како и на физичко лице –трговец поединец .

(2) Овој закон се применува на возачи кои управуваат со возила чија максимална маса е поголема од 3,5 тони и/или заедно со приклучното возило надминува повеќе од 3,5 тони и автобусите конструирани или трајно приспособени за превоз на повеќе од девет патници вклучувајќи го и возачот.

(3) Возила чија максимална маса и/или заедно со приклучното возило е поголема од 3,5 тони и автобусите конструирани или трајно приспособени за превоз на повеќе од девет патници вклучувајќи го и возачот, кои учествуваат за превоз во патниот сообраќај, треба и можат да имаат вграден еден тахограф.

(4) При вршење на меѓународен превоз на стока или патници низ територија на Република Македонија без оглед на државата во која е регистрирано возилото, се применуваат одредбите на ратификуваната Европска спогодба за работата на екипажот на возилата кои вршат меѓународен превоз (АЕТР) (во натамошен текст: АЕТР спогодба), одредбите на овој закон и подзаконските акти донесени врз основа на овој закон.

(5) За екипаж на возила во меѓународниот превоз кои се од држави кои не се потписници на АЕТР спогодба ќе се применуваат одредби кои не се порестриктнивни од тие кои се одредени со АЕТР спогодбата. Екипажот на овие возила доколку немаат аналоген односно дигитален тахограф ќе имаат за обврска да пополнуваат дневни листи со графички ознаки за активноста на екипажот на возилото, пополнети рачно за период на време од моментот на влез па се до излез од територија на Република Македонија.

(6)Овој закон не се применува на возила во патниот сообраќај:   
а) со кои се врши јавен линиски превоз на патници на линии со вкупна оддалеченост до 50 километри;   
б) кои не можат да постигнат брзина поголема од 40 km/h,   
в) во сопственост или под закуп на Армијата на Република Македонија, полицијата, Дирекцијата за заштита и спасување и службата за противпожарна заштита, ако превозот е во врска со активности што ги вршат овие служби и се извршуваат под нивна контрола;   
г) што вршат некомерцијален превоз на хуманитарна помош во вонредни околности или спасувачки операции;   
д) кои се специјализирани за медицински цели;   
ѓ) кои се специјализирани за поправка на дефекти и се движат во опфат од 100 километри од седиштето на фирмата;   
е) кои се тестираат на патот поради технички развој, одржување или поправка, или нови возила или преправени возила кои не се регистрирани;   
ж) на возила или комбинации на возила чија максимална маса не е поголема од 7,5 тони, а кои се користат запревоз на стоки за сопствени потреби и   
з) возила од историско значење олдтајмери, според прописите на државата во која се регистрирани, а кои не се користат за јавен превоз на патници или стока.

Член 3

(1) Одделни изрази употребени во овој закон го имаат следново значење:

1.„Тахограф" е уред кој се вградува во возила за автоматско или полуавтоматско прикажување и запишување на одделни податоци за движењето на возилото и за одредени работни периоди на возачите кои управуваат со возилото. Тахографот може да биде аналоген и дигитален;

2.„Возило“ е секое превозно средство наменето за движење по пат, освен подвижните столови без мотор за немоќни лица и детските превозни средства;

3.„Моторно возило“ е секое возило на моторен погон, кое вообичаено се користи за превоз на лица или стока на патишта или за влечење на возила на патишта и кое има најмалку четири тркала и максимално проектирана брзина над 25 km/h;

4. „Автобус“ е моторно возило наменето за превоз на лица со повеќе од девет седишта, вклучувајќи го и седиштето на возачот;

5. „Товарно возило“ е моторно возило наменето за превоз на стока;

6. Влечно возило“ е секое возило со сопствен погон, со исклучок на шински возила, кое по конструкција е наменето и оспособено да влече приколка или полуприколка;

7. „Приклучно возило“ е возило конструирано да биде влечено од моторно возило и може да биде приколка или полуприколка;

8. „Група на возила“ се меѓусебно поврзани возила од најмалку едно влечно и едно приклучно возило, кои во сообраќајот на патиштата учествуваат како една целина;

9. „Најголема дозволена маса“ е масата на возилото заедно со неговата носивост;

10. „Превоз во патниот сообраќај" е превоз на патници или стоки кој целосно или делумно се врши на јавни патишта, вклучувајќи и период на управување на празно или натоварено возило;

11. „Линиски превоз на патници" е внатрешен или меѓународен превоз на патници, кој се врши со автобуси кои се изградени или трајно адаптирани за превоз на повеќе од девет патници вклучувајќи го и возачот, на одредена линија по однапред утврден возен ред, врз основа на дозвола и утврдена и објавена цена на превозот;

12.„Превозник" е физичко или правно лице кое врши јавен превоз или превоз за сопствени потреби во патниот сообраќај како и здруженија или група лица кои немаат статут на правно лице или државни орган или орган на локална самоуправа кои вршат превоз во патниот сообраќај ;

13. „Физичко лице – трговец поединец" е лице чија главна дејност е превоз на патници или стоки во патниот сообраќај, кој има лиценца за вршење на таа дејност, кој работи сам за себе и кој не е обврзан со договор за работа или друга форма на работен однос, кој е слободен да организира работни активности чии приходи директно зависат од извршувањето на дејноста и кој може слободно или по пат на соработка со други превозници да стапува во деловни односи со повеќе деловни партнери;

14 „Возач“ е физичко лице кое управува со возилото за целиот или пократок период при вршење на превоз или физичко лице кое се наоѓа во возилото како дел од неговите работни задачи, а со цел да управува со возилото доколку за тоа се јави потреба.

15. „Член на екипаж на возило“значи возачот и/ или било кое од следниве лица :

- „совозач„ е физичко лице кое го прати возачот за да му помогне при маневри со возилото и учествува во сите активности кој ги бара превозот, а не е возач во смисла на точка 14 на овој член;

- „кондуктер„ односно било кое лице кое го прати возачот на возилото кое превезува патници, кое е задолжено за издавање и проверка на билети или други документи кои им даваат право на патниците да патуваат со тоа возило;

- „приправник„ е лице кое треба да се обучи во својата струка;

16. „Повеќечлен екипаж“ преставува најмалку двајца возачи кои го управуваат возилото или поголем број, за време на секој период на возење помеѓу два последователни дневни одмори или помеѓу дневен период за одмор и неделен период за одмор. За првиот час од ваквото возење присуството на втор возач, односно на другите возачи не е задолжително, а за останатиот период од возењето е задолжително“.

17. „Место на работа" е седиштето на превозникот или негова подружница каде што екипжот на возилото ги врши работните задачи без оглед на тоа дали тие се наоѓаат на иста локација или на друга локација; возилото во кое се најдуваат членовите на екипажот и го користат при извршување на своите работни задачи во превозот во патниот сообраќај и сите други места каде што се вршат активности поврзани со превозот на стока или патници;

18. „Работно време" е временски период од почетокот до завршувањето на работните задачи, за кое време екипжот на возилото се наоѓа на своето работно место, управува со возило, е на располагањее на превозникот и ги извршува своите работни задачи во период од 24 часа;

Во работно време односно период за извршување на работни задачи се смета:   
а) времето поминато во извршување на сите активности во патниот сообраќај, а особено:   
- управување со возило,   
- товарење и истоварување,   
- помош на патниците при влегување и излегување од возилото,   
- чистење и техничко одржување на возилото и   
- сите други активности со цел да се осигура безбедноста на возилото, неговиот товар и патниците или исполнување на законските обврски кои се однесуваат на управување со возилото, вклучувајќи следење на товарење и истоварување, административни формалности со полицијата, царината и органите за надзор;   
б) времето во кое членовите на екипжот на возилото не можат слободно да располагаат со своето време и мора да бидат на своето работно место, подготвени да ги преземат своите вообичаени должности, при што некои должности се поврзани со дежурства, особено за време на чекање за товарење и истоварување кога однапред не е познато времетраењето на извршување на работата и   
в) во случај на Физичко лице – трговец поединец, истата дефиниција се однесува на времето од почетокот до крајот на работата, за време за кое работи сам за себе и се наоѓа на неговото работно место, е на располагање на странките и за вршење на своите задачи или активности освен општите административни работи кои не се директно поврзани со одредено управување со возило за превоз кое е во тек;

18. „Период на достапност" е период кој е надвор од работното време, а означува:   
а) периодот во кој возачот не мора да остане на своето работно место, но мора да биде достапен на сите повици да започне или продолжи да управува со возило или да извршува и други работи, а кои не ги вклучуваат периодите за одмор. Период на достапност вклучува посебен период во текот на кој возачот го придружува возилото кое се превезува со траект или воз и период на чекање на граничните премини или поради забрана на сообраќај. Периодите на достапност и нивното предвидено времетраење мора однапред да му се познати на возачот, односно да биде известен пред поаѓање или непосредно пред почетокот на наведениот период,

б) за повеќе член екипаж, времето кое е поминато седејќи покрај возачот или на креветот во кабината додека возилото е во движење;

19. „Друга работа” значи секоја работна активност освен возење, вклучувајќи и било каква работа за друг работодавач во или надвор од превозот на стока и патници. Не го вклучува периодот на достапност од точка 18 на овој член и времето кое не е искористено за возење во возило во движење(повеќечлен екипаж), фери брод или воз.

20. „Одмор" е непрекинат временски период во кој возачот, односно членовите на екипажот може слободно да располага со своето време во текот на работниот ден.

21. „Време на управување со возило“ е временски период за кој возачот управува со возилото, а кој се евидентира автоматски, полуавтоматски или рачно под услови предвидени со овој закон;

22. „Дневно време на управување со возило" е вкупното време на управување со возило меѓу крајот на еден дневен одмор и почетокот на следниот дневен одмор или меѓу дневниот одмор и неделниот одмор, како и меѓу неделниот одмор и дневниот одмор;

23. „Пауза“ е временски период во кој возачот не може да управува со возило или да врши и други работни активности, а се користи исклучиво за закрепнување ( освежување) во период по управување со возило;

24. „Дневен одмор" е период од денот во кој возачот може слободно да располага со своето време, а може да се користи како : „редовен дневен одмор" или „скратен дневен одмор":  
- „редовен дневен одмор" е непрекинат период на одмор од најмалку 11 часа или кога се користи во два дела од 12 часа, од кои првиот дел од одморот мора да трае непрекинато најмалку 3 часа, а вториот дел непрекинато најмалку 9 часа и   
- „скратен дневен одмор" е непрекинат период на одмор помал од 11 часа, но не помал од 9 часа;

25. „Ноќна работа" е работата што се одвива во текот на ноќно време ;

26. „Ноќно време" е периодот од најмалку четири часа, меѓу 22,00 и 06,00 часот;

27. „Период на управување со возило" е вкупното време на управување со возило од времето кога возачот почнува со управување на возилото по одморот или паузата до времето додека не земе одмор или пауза. Периодот на управување со возило може да биде континуиран или со прекини;

22. „Недела" е временски период кој започнува од 00,00 часот во понеделник, а завршува до 24,00 часот во недела;

22. „Неделен одмор" е непрекинат временски период во кој возачот може слободно да располага со своето време, а може да се користи како „редовен неделен одмор" или „скратен неделен одмор":

-  „Редовен неделен одмор" е одмор кој трае непрекинато најмалку 45 часа;

- „Скратен неделен одмор" е одмор кој трае непрекинато помалку од 45 часа, но не пократко од 24 часа под условите од членот 13 на овој закон;

23. „Неделно време на управување со возило" е севкупното време на управување со возило во текот на една недела;

24. „Работилница" е правно лице кое има овластување за вршење на работи за спроведување на постапката за вградување, испитување, преглед, поправка и демонтажа на уредите за запишување (тахографи);

25. „Активирање“ е постапка со која дигиталниот тахограф, со користење на картица на работилницата , се оспособува во целост да ги реализира сите функции на апаратот;

26. „Калибрација на дигитален тахограф“ е постапка на ажурирање или потврдување на параметрите на возилото, вклучуваќи идинтефикација и карактеристики на возилото, кои се чуваат во меморијата на тахографот;

27. „Преглед“ е збир на активности кои се извршуваат заради проверка: на исправноста на тахографот, дали подесувањата одговараат на параметрите на возилото и дали уредот или направа за манипулација е прикачена со тахографот ;

28. „Контрола“ е збир на активности со кој се утврдува дали е вграден нов или поправен тахограф, односно да се прегледа тахографот и се утврдува и евидентира случајно или намерно предизвикување на неисправност на тахографот;

29. „Демонтажа“ е постапка со која се преземаат активности со кои, за поправка или замена на тахографот, тахографот се вади од возилото;

30. „Вградување“ е постапка со која тахографот се вградува во возилото по спецификација на производителот на тахографот;

30. „Поправка“ е постапка со која тахографот или делови од тахографот која бара прекин на напојувањето или прекин на врската со осанатите делови на тахографот или отварање на сензорите за движење , односно други единици во возилото се доведува во исправна состојба;

31. „Преземање на податоци“ од дигитален тахограф е постапка за копирање, со дигитален потпис,на дел или на сите податоци евидентирани во меморијата на тахографот во возилото или во меморија на тахографска картица на возачот, под услов да со овој процес не се менуваат нити се бришат сочуваните податоци;

32. „Жиг“ е ознака составена од букви и бројки која се втиснува на пломба на тахографот со посебни клешти за таа намена;

33. „Мемориска картичка" е картичка која ја издава овластен орган која се користи со дигитален тахографски уред вграден во возилото; овозможува идентификација на сопственикот на картичката (или идентитетот на групата); се користи за снимање и чување на податоци за активност на возач; пристап, преземање и штампање на податоци од апаратот во возилото; преглед, калибрација и активирање на тахографот како и вршење на контрола на сите записи во меморијата на тахографскиот уред во возилото и на возачката картица и целосно преземање на зачуваните податоци во мемориската картичка и

34. „Граничник на брзина“ е апарат дограден на погонски агрегат или е составен дел на системот за управување на погонските агрегати, кој е наменет да ја ограничува најголемата брзина на движење на моторните возила.

1. РАБОТНО ВРЕМЕ И ЗАДОЛЖИТЕЛЕН ОДМОР НА ЕКИПАЖ НА ВОЗИЛО

Неделно работно време

Член 4

(1) Просечно неделно работно време на членови на екипаж на возило во период од било кој четири последователни календарски месеци не смее да биде подолго од 48 часа вклучувќи ја и прекувремената работа.

(2) Максималното неделно работно време може да се продолжи до 60 часа вклучувќи ја и прекувремената работа.

(3) Најдолго дневно работно време на член на екипаж на возилото со вклучена прекувремена работа не смее да биде подолга од 14 часа во период од 24 часа.

(4) Ако било кој член на екипаж на возило работи за различни работодавачи, неделното работно време претставува збир на работното време од сите работодавачи. Превозникот на работникот како член на екипаж на возило кој работи кај повеќе работодавачи е должен да му нареди по писмен пат или по електронска пат да му достави препис од евиденција или пресметка на работното време кое работникот го извршувал кај друг или други работодавачи.

(5) Работник како член на екипаж на возило е должен пресметката од ставот 4 на овој член да му ја достави на превозникот кај кој е вработен најдоцна до 10 -ти во наредниот за предходниот месец.

(6) Работникот - возач кој е во друг вид на возило и ги извршува своите работни задачи различни од возење на возило кое е предмет на овој закон ги евидентира податоците на лист за евиденција согласно општите акти на превозникот .

(7) Евиденцијата на работното време , пресметката на просечни часови на работа по месеци превозникот ги води врз основа на одредбите од Законот за работните односи.

Одмор од работно време

Член 5

(1) Членовите на екипаж на возило во патниот сообраќај, освен во случај ако АЕТР спогодбата не обезбедува поголема заштита, мораат најдоцна после шест часа континуирана работа во рамките на работното време да имаат одмор.

(2) Работното време се прекинува со одмор кој трае најмалку 30 минути, ако вкупниот збир на работното време изнесува меѓу шест и девет часа, односно одмор од најмалку 45 минути ако вкупниот збир на работното време изнесува повеќе од девет часа, а не повеќе од 12 часа. Одморот во текот на работното време ќе трае 60 минути , ако работното време на членот на екипажот на возилото трае повеќе од дванаесет часа.

(3) Одморот од ставот 2 на овој член може да се распоредат во неколку периоди во текот на работното време, со тоа што секој од нив мора да трае најмалку по 15 минути.

(4) Одморот користен за време на работното време не се смета во работно време.

Приправници и лица на обука

Член 6

(1) Ако член на екипаж на возило е приправник или лице на обука за нив се применуваат одредбите на овој закон со кој се уредува работно време и времето за одмор , како и за другите членови на екипаж на возило.

Ноќна работа

Член 7

(1) Ако членовите на екипаж на возило извршуваат ноќна работа, нивното вкупно дневно работно време не смее да трае повеќе од 10 часа во период од 24 часа.

(2) На членовите на екипаж на возило за ноќната работа им се плаќа надомест утврден со закон, односно утврден со колективен договор, под услов таквиот надомест да не поттикнува загрозување на безбедноста на сообраќајот на патиштата , односно безбедноста и здравјето на мобилниот работник.

Исклучоци од неделното работно време и ноќната работа

Член 8

(1) Од објективни или технички причини или причини поврзани со организацијата на работата, може со колективен договор да се утврдат исклучоци од одредбите на членовите 4 и 7 од овој закон, под услов на постоење на договор меѓу претставник на превозникот и синдикатот и/или на работникот како член на екипаж на возило на кој тие се однесуваат.

(2) Во случај кога по исклучок од членот 4 на овој закон се утврдува подолго неделно работно време, утврдувањето на референтниот период не може да биде подолго од шест месеца, поради пресметување на максимално неделно работно време од 48 часа.

Информирање и евиденции

Член 9

(1) Превозниците се должни да ги запознаат членовите на екипаж на возило со одредбите од членовите 4, 5, 6 и 7 на овој закон, со други прописи кои се донесени врз основа на овој закон и колективен договор, односно со нивните општи акти и со нивната примена, а кои се однесуваат на работата или правата и обврските кои произлегуваат од работните односи~~.~~

(2) Превозниците се должни да го евидентираат работното време на членовите на екипаж на возило. Работното време на членовите на екипаж на возило се евидентира врз основа на податоци од различни листи или видови снимени мемории за евиденција на работното време на работници кои вршат мобилни активности во патниот сообраќај кои се пополнуваат автоматски или полуавтоматски на вградените уреди во возилото или со водење на рачна евиденција од страна на работникот за времето поминато во возилото или на друго работно место. Евиденцијата на работното време на членовите на екипаж на возило содржи податоци за времето на возење, паузи, одмор, ноќна работа, годишен одмор и за други оправдани отсуства. Евиденцијата мора да се чува најмалку две години по истекот на периодот за кој се однесува. За евиденција на работното време на членовите на екипаж на возило се одговорни превозниците. Превозниците се должни на барање на членовите на екипаж на возило да им издадат извод / препис од евиденцијата за евидентирано работно време кај превозникот.

(3) Превозникот е должен евиденцијата од став (2) на овој член да ја води пооделно за секој член на екипаж на возило која покрај другите податоци задолжително содржи: име и презиме на возачот, единствен матичен број на граѓанинот (ЕМБГ), датум и место на раѓање, адреса на живеење .

1. ЕКИПАЖ, ВРЕМЕ НА УПРАВУВАЊЕ СО ВОЗИЛО, ПАУЗА И ЗАДОЛЖИТЕЛЕН ОДМОР

Член 10

Екипаж

(1) Минималната возраст на возачите кои се составен дел на екипаж на возилото со кое се врши меѓународен превоз во патниот сообраќај е следната:

а) За возила, вклучувајќи приколки и полу приколки кои имаат максимална дозволена тежина не повеќе од 7.5 тони, 18 години

б) За други возила:

* + 21 година или
  + 18 години доколку лицето поседува СПК за учество на возачот во меѓународен патен сообраќај;

в)Било кој возач кој врши превоз на патници треба да има наполнето 21 година и да поседува СПК за учество на возачот во меѓународен патен сообраќај, под услов да има:

* предходно искуство во управување со возила во превоз на стока како возач на возила со максимална дозволена тежина од над 3.5 тони и
* мора да има работено најмалку една година како возач на возила користени за превоз на патници на патувања во радиус од 50 километри од каде што нормално е базата на возилото, или друг тип на патнички услуги кои не подлежат на овој закон доколку овластените органи сметаат дека со тоа тој се стекнал со соодветно искуство.

Време на управување со возило

Член 11

(1) Дневното време на управување со возило не смее да биде подолго од 9 часа. По исклучок, дневното време на управување со возило може да биде продолжено на најмногу 10 часа, но не повеќе од двапати неделно.

(2) Неделното време на управување со возило не смее да биде подолго од 56 часа и не смее да го надмине максималното неделно работно време.

(3) Вкупното време на управување со возило во текот на кои било две последователни недели не смее да биде подолго од 90 часа.

(4) Дневното и неделното време на управување со возилото ги вклучува сите периоди на возење во и надвор од територијата на Република Македонија.

(5) Возачот е должен да евидентира податоци за друга работа во согласност со одредбите на членот 3 став (1) точка 19 од овој закон, како и времето поминато во управувањето со возилото кое се користи за превоз, а врз кое не се применува овој закон.

(6) Возачот е должен да го евидентира периодот на достапност согласно со одредбите на членот 3 став (1) точка 18 потточка а) од овој закон од последниот дневен или неделен период за одмор.

(7) Евиденцијата од ставовите (5) и (6) се внесува рачно на задната страна од тахографската лента или на лента за испис, односно преку тастерот за рачно внесување на податоци во дигиталниот тахограф ако постои таква можност или на Посебен лист за рачна евиденција.

(8) Времето на управување со возило кое не спаѓа во областа на примена на овој закон се евидентира како друга работа.

(9) Кога возачот управува возило што е опремено со аналоген тахограф, по барање на органите на надзор, мора за тековниот ден и претходните 28 дена да покаже: тахографска лента и/или рачно извршена евиденција на посебен лист за евиденција и/или исписи од тахограф и картичка на возачот доколку ја употребувал во периодот на надзор и/или Потврда за активност на возач доколку не управувал со возило за одреден период .

(10) Кога возачот управува возило што е опремено со дигитален тахограф, на барање на органите на надзор, мора да ја покаже својата возачка картичка и/или рачно извршена евиденција на посебен лист за рачна евиденција и/или на лента за исписи за тековниот ден и претходните 28 дена и/или тахографска лента ако управувал друго возило кое било опремено со аналоген тахограф и/или Потврда за активност на возач доколку не управувал со возило за одреден период .

(11) По исклучок од став (9) и став (10) на овој член, возач кој за првпат управува возило или подолг период не бил вработен како член на екипаж на возило, за периодот за кој нема доказ за управување со возило задолжително носи М2 или друг соодветен документ за одјава од предходен работодавач, договор за вработување, односно М1 или друг соодветен документ за вработување кај превозникот, друг вид документи за оправдување кои треба да се преведат на англиски јазик и бидат заверен од овластен преведувач доколку возачот врши меѓународен превоз на стока или патници.

(12) Формата, содржината и начинот на пополнување на потврда за активност на возач и посебен лист за рачна евиденција ги пропишува министерот за транспорт и врски.

Пауза

Член 12

(1) По периодот на управување со возило од четири и пол часа, возачот е должен да го прекине управувањето со возилото и да направи пауза од најмалку 45 минути, освен ако не започне со користење на дневен или неделен одмор.

(2) По исклучок од став (1) на овој член возач на возило за превоз на патници кој сам управува со возилото за период на управување од 22:00 часот до 06:00 часот може непрекинато да управува со возилото 3 часа пред да направи пауза.

(3) Паузата од ставот (1) на овој член може да се замени така што со првиот прекин на управување со возилото се користи пауза од најмалку 15 минути, при што следува друг прекин на управување со возило со пауза од најмалку 30 минути од кои секој е распореден во текот на период од управување со возилото од ставот 1 на овој член.

(4) Времето на достапност и времето кое не е користено за возење поминато во возило во движење, во фери брод или воз нема да се смета за “друга работа“ како што е дефинирано во член 3, став (1) точка 19, од овој закон и ќе може да се смета како пауза.

(5) Паузите напоменати во овој член може да се сметаат за дневен период за одмор од член 5 на овој закон.

Дневен и неделен одмор

Член 13

(1) Возачот мора да има дневен и неделен одмор.

(2) Во периодот на секои 24 часа, по дневниот или неделниот одмор, возачите мора да имаат нов дневен одмор. Ако дневниот одмор во рамките од 24 часа трае најмалку девет часа, но помалку од 11 часа се смета за скратен дневен одмор.

(3) Времето кое се однесува на дневениот период за одмор може да се продолжи и во тој случај се смета дека е направен редовен неделен одмор или скратен неделен одмор.

(4) Возачот може да има најмногу три скратени дневни одмори меѓу кои било два неделни одмори.

(5) По исклучок на одредбите од ставот (2) на овој член, во период од 30 часа од завршувањето на дневниот или неделниот одмор, возачот кој е дел од повеќечлен екипаж мора да користи нов дневен одмор во траење од најмалку девет часа.

(6) Во кои било две последователни недели, возачот мора да користи најмалку:   
- два редовни неделни одмори или   
- еден редовен и еден скратен неделен одмор од најмалку 24 часа.

(7) По исклучок од став (6) на овој член, возач на екипаж на возило кое врши меѓународен слободен превоз на патници, може да го одложи користењето на неделниот одмор најдоцна до завршување на 12 едно подруго 24-часовни периоди од завршување на предходниот редовен неделен одмор, со исполнување на следните услови:

а) услугите траат најмалку 24 последователни часа во трета земја различна од таа во која услугата е започната, и

б) возачот после исклучокот ќе земе:

* или два редовни неделни одмори или
* еден редовен неделен одмор и еден редуциран неделен одмор од најмалку 24 часа. Меѓутоа редуцирањето ќе биде компензирано со еднаков број на одмор земен задолжително пред завршувањето на третата недела по крајот на периодот на исклучок;
* возилото да има вграден дигитален тахограф;
* во временскиот период од 22:00 и 6:00 часот, со возилото да управува повеќе член екипаж или периодот на управување со возилото од член 10 на овој закон без пауза да нетрае повеќе од три часа.

(8) Неискористениот дел од неделниот одмор возачот е должен да го искористи најдоцна до крајот на третата недела од неделата кога го користел скратениот неделен одмор.

(9) Неделниот одмор започнува најдоцна по истек на шест 24-часовни периоди од крајот на претходниот неделен одмор.

(10) Секој одмор кој се користи како неискористен дел од неделниот одмор мора да се приклучи во некој друг период за одмор од најмалку девет часа.

(11) Дневниот и скратениот неделен одмор возачите можат да го поминат во возилото надвор од седиштето на правното лице, доколку возилото е опремено со кревет и доколку возилото е во мирување.

(12) Доколку неделниот одмор зафаќа две недели, истиот може да се засмета само на една од тие две недели.

(13) Доколку превозот се врши исклучиво на територијата на Република Македонија, дневниот одмор трае најмалку 12 часа непрекинато.

(14) По исклучок на одредбите од овој член, доколку возачот го придружува возилото кое се превезува со траект или воз, а користи дневен одмор, тој одмор може да се прекине најмногу два пати со други активности, со вкупно траење од најмногу еден час. За време на редовниот дневен одмор возачот мора да има пристап до креветот во возилото и/или да има обезбедена кабина за одмор.

Член 14

(1) Времето на патување на возачот до местото за да се преземе возилото на кое се однесува овој закон или при враќање од тоа место кога возилото не се наоѓа ниту во местото на живеење на возачот, нити во седиштето односно подружница на превозникот нема да се рачуна за одмор или пауза освем ако возачот се наоѓа на фериброд или воз , односно ова време се рачуна како време на достапност.

(2)Било кое време поминато од страна на возачот возејќи возило на кое не се однесува овој закон до или од возило на кое се применува овој закон и кое не се наоѓа ниту во местото на живеење на возачот , нити во седиштето односно подружница на превозникот, ќе се смета за друга работа.

1. ОБВРСКИ НА ПРЕВОЗНИКОТ

Член 15

(1) Превозниците се должни да ги запознаат возачите со одредбите од членовите 11, 12, 13 и 14 на овој закон, со други прописи кои се донесени врз основа на овој закон и колективни договори, односно со нивните општи акти и со нивната примена, а кои се однесуваат на работата поврзана со управување со возило кое е предмет на овој закон.

(2) Правните лица корисници на услугата превоз, превозниците, организаторите на превоз и синдикатите на возачи се должни да обезбедат услови со кој управување со возилото при вршење на превоз во патниот сообраќај ќе бидат во согласност со одредбите од овој закон.

(3) Превозниците се должни одделно да го евидентираат и проверуваат времето на управување со возило на возачот за целиот период на управување со возилото врз основа на соодветна опрема за таа намена вградена во возилото, како и врз основа на други пропишани обрасци кои ги издава превозникот како свои општи акти или пропишани обрасци согласно овој закон.

(4) Евиденцијата која ја води превозникот за секој возач пооделно согласно став 3 од овој член содржи податоци подредени по дати на настанување во врска со вкупниот период на управување со возилото, паузи, дневни и неделни одмори и одмор од работно време. За податоците со кои се евидентира периодот на управување со возило и правилна примена на одредбите од член 11, 12, 13 и 14 се одговорни превозниците. Збирните податоци од оваа евиденција по месеци е составен дел на евиденцијата која работодавачот е води за работно време на возачот од член 9 став (2) од овој закон.

(5) Превозниците се должни на барање на возачот да му издадат препис од евиденцијата од став (4) на овој член.

(6) Евиденцијата може да се води рачно на посебни листи или електронски при што превозникот е должен да обезбеди сите податоци евидентирани на тахографските ленти на аналогниот и записите во меморијата од дигиталниот тахограф и од картицата на возачот редовно да се преземаат и пренесуваат на компјутер или на друго самостојно средство за чување на податоците, кои мора секогаш да му бидат на располагање. Редовно преземање на податоци од дигиталниот тахограф значи преземање на податоци кое се врши еднаш но не подоцна од 90 календарски денови. Редовно преземање на податоци од картица на возачот значи преземање на податоци кое се врши еднаш но не подоцна од 28 дена од работното време на возачот.

(7) Лентите од аналоген тахограф возачот е должен да ги предаде на превозникот не подоцна од 7 дена од навршување на период од 28 дена за секоја лента пооделно.

(8) По исклучок од став (6) на овој член преземање на податоци од дигиталниот тахограф односно од картицата на возачот се врши и за пократок период во следните случаи:

-пред одјавување на возилото односно пред да се промени сопственикот;

-по донесување одлука за расходување на возило и прекинување на употреба на истото за деловни цели;

- при издавање под закуп на возилото – пред издавањето и по враќањето од закуп;

-пред замена на контролниот апарат;

- доколку се знае дека картичката на возачот е неисправна се преземаат податоци од апаратот;

- пред започнувањето и завршувањето на договор за вработување на возачот и

- пред истекот на рокот на важење на картичката на возачот.

(9) Преземените податоци се чуваат и во случај на демонтирање на тахографот кој го следел работното време на возачите.

(10) Превозникот е должен евиденцијата на податоци од став (4) на овој член да ја чува најмалку двесет и четири месеци по евидентирањето и на барање на надлежен орган ја дава на увид.

(11) Исклучок од рокот на чување податоци од став (10) на овој член се податоци преземени од дигитален тахограф со картичка на превозникот, кои се чуваат 12 месеци.

12) Во случај кога возачот во одреден период не управува со возило од здравствени причини, користи годишен одмор, отсуствува оправдано или доколку управувал со возило од член 2 став (6) на овој закон, односно вршел други активности различни од управување со возило или бил на располагање, превозникот е должен за секој таков период на возачот да му издаде Потврда за активност на возачот (во натамошен текст: Потврда). Потврдата не се издава за користење на редовен неделен одмор на возачот во случај да управувал со возило и во петок пред започнување со користење на неделен одмор и во понеделник по завршување на користењето на неделниот одмор, односно Потврда не се издава за активности на возачот кои се евидентираат со помош на тахографот или со рачно запишување.

(13) Превозникот не смее на возачите да им исплаќа никаков паричен надомест, во вид на зголемување или додаток на плата, а кои се поврзани со поминато растојание и/или количината на превезениот товар, ако тој надомест ја загрозува безбедноста на сообраќајот на патиштата и/или доведува до повреда на одредбите од овој закон.

(14) Превозникот по исклучок од став (13) на овој член, на екипажот на возилото исплаќа надомест за службено патување во странство во висина на признаени средства како трошок на работењето врз основа на Општиот колективен договор за приватниот сектор од областа на стопанството. Превозникот врз основа на одредената крајна дестинација на патувањето на стоката и/или патниците ја одредува државата за која ќе пресмета надомест за службено патување во еден циклус, во висина која е одредена со Решение за највисоките износи на дневници за службено патување и селидба во странство што на органите на државната управа им се признаваат во тековни трошоци. Во случај кога превозот се врши од друга држава за матичната држава пресметката на дневници се одредува врз основа на државата од каде започнува превозот.

(15) Превозникот е должен покрај евиденцијата која ја води од став (4) на овој член да ги чува по хронолошки ред, во читлива состојба и сите документи врз основа на кои извршил евиденција на запишаните податоци (тахографски ленти за аналоген тахограф,посебен лист за рачна евиденција,ленти за испис од дигитален тахограф, карти од користен превоз со брод и/или воз, потврда за активности на возач итн).

1. ИСКЛУЧОЦИ

Исклучоци за возачите

Член 16

(1) Возачот може да отстапува од правилата утврдени со одредбите од членовите 11, 12 и 13 на овој закон , односно од член 6, 7 и 8 од АЕТР спогодба кога управува со возилото со кое е потребно да стигне до првото најблиско погодно место за паркирање на возилото со цел да се осигура безбедноста на луѓето, возилото или неговиот товар, притоа да не се загрози безбедноста во патниот сообраќајот.

(2) Возачот е должен да ги запише причините за постапката од став (1) на овој член, рачно на задната страна од тахографската лента или на лентата за исписи од дигтален тахограф или на посебен лист за рачна евиденција, веднаш по доаѓањето на најблиското погодно место за паркирање на возилото.

Исклучоци за одредени видови на превоз

Член 17

(1) Одредбите од членовите 11, 12 и 13 на овој закон, кога превозот се извршува исклучиво на територијата на Република Македонија, не се однесуваат на возила:   
а) кои се користат за земјоделски или шумски активности во рамките на 50 километри од местото на товарење до местото на истовар;   
б) на погон на земјен или течен природен гас или на електричен погон, чија максимална тежина, вклучувајќи ја и тежината на приклучното возило не надминува 7,5 т, а кои се користат за превоз на товар во круг до 50 километри од местото на товарење до местото на истовар;   
в) кои се користат за обука на возачи и испити со цел за стекнување со возачка дозвола или сертификат за професионална обука, под услов да не се користат за комерцијален превоз на патници или стоки;   
г) специјализирани за превоз на опрема за забавни паркови и циркуси;   
д) посебно опремени и наменети за едукација во состојба на мирување (библиобус итн.);   
ѓ) специјализирани за превоз на пари и вредности;   
е) кои се користат исклучиво во кругот на превозникот, како што се железнички терминали, пристаништа, аеродроми и   
ж) кои се користат за превоз на живи животни од фармите на локалните пазари и назад или од пазарот во локалната кланица на оддалеченост до 50 километри.

Обврски на превозникот и возачот кога возилото не е опремено со тахограф

Член 18

(1) Ако возилото не е опремено со тахограф, согласно со членот 2 став (6) од овој закон, истото може да се користат само за:   
а) внатрешен линиски превоз на патници на линиите со вкупна оддалеченост до 50 километри и   
б) меѓународен линиски превоз на патници чија почетна и крајна точка се наоѓа на оддалеченост до 50 километри по воздушна линија од границите меѓу двете држави, а чија оддалеченост не надминува 100 километри.

(2) Во случај на вршење на превозот од ставот 1 на овој член, превозникот е должен на возачот да му даде Посебен лист за рачна евиденција и возен ред со план на возење.

(3) По исклучок од член 5, 11, 12 и 13 на овој закон, без разлика дали возилото има или нема вграден тахограф, дневно време на управување со возило не смее да биде подолго од 7 часа; возачот мора да користи одмор од работно време во траење од најмалку пет минути на секоја станица за тргнување и тоа пред секое започнување на превозот; возачот користи најмалку скратен неделен одмор од 24 часа на кој се додава времето од дневниот одмор во траење од 12 часа.

(4) Активностите кои возачот ги извршува во согласност со планот за возење од став 2на овој член секојдневно се евидентират од страна на возачот на Посебен лист за рачна евиденција врз основа на правила одредени во став 3 од овој член.

(5) Возачот назначен да вози возило од ставот (1) на овој член треба да има во возилото: Посебен лист за рачна евиденција најмалку за тој ден и предходни 28 дена извод од планот на возење и примерок од возниот ред од ставот (2) на овој член.

(6) Превозникот е должен да води евиденција за работно време на возачот согласно член 9 ставови (2) и (3) и од член 15 став (10 точка 3 вв точка 4 од овој закон .  
(7) Евиденцијата од став (6) на овој член се чува две години по истекот на периодот за кој се однесува.

(8) Превозникот издава препис на планот на возење и посебниот лист за рачна евиденција и извод од евиденција за работно време на возачот по барање на возачот или по барање на органите на надзор.

1. ТАХОГРАФИ

Технички карактеристики и типско одобрување на тахограф и граничник на брзина

Член 19

(1) Тахограф кој е вграден во согласност со одредбите на овој закон, мора да има одобрение (оцена на сообразност на тип), издадено од Бирото за метрологија согласно со Законот за метрологија.

(2) Граничник на брзина вграден во возилата мора да има одобрение (оцена на сообразност на тип), издадено од Бирото за метрологија согласно со Законот за метрологија.

(3) Техничките карактеристики на тахографот, вградување, поправање, проверка и контрола на тахографот ги пропишува министерот за транспорт и врски.

Начин на употреба

Член 20

(1) Превозниците и возачите на возила во кој е вграден дигителен тахограф се одговорни за исправност на тахографот, должни се да обезбедат секојдневно правилно користење на дигиталниот тахограф и картицата на возачот од моментот на преземање на возилото.

(2) Превозниците и возачите на возила во кој е вграден аналоген тахограф се одговорни за исправност на тахографот и должни се да обезбедат секојдневно правилно користење на аналогниот тахограф и тахографските ленти од моментот на преземање на возилото.

(3) Тахографската лента или картицата на возачот мора да се ставени во тахографот секогаш кога возачот е во возилото, односно врши останати активности во врска со возилото или со извршување на тековниот превоз.

(4) Забрането е фалсификување, бришење или уништување на податоци евидентирани на тахографска лента, меморирани во тахографот или на картицата на возачот, како и на лента за испис од дигиталниот тахограф.

(5) Превозникот е должен навреме да врши и спроведува калибрација, редовна проверка на исправноста на тахографот пропишана согласно законските прописи.

(6) Забрането е користење на уреди или направи за вршење на манипулација со тахографот, тахографските ленти или картица на возачот кои можат да доведат до фалсификување, бришење или уништување на меморирани или евидентирани податоци. Во возилото несмее да има уред или направа која може да се користи со цел да се извршат наведените манипулации.

Член 21

(1) Во возило со аналоген тахограф превозникот и возачот се должни да обезбедат доволен број на тахографски ленти од соодветен тип, водејќи сметка и за можноста да се заменат оштетени ленти или ленти кои ги одзел надлежен орган. Тахографските ленти мора да бидат пополнети читко со внесување на сите пропишани податоци.

(2) Возачот несмее да користи нечисти или оштетени тахографски ленти или ленти кои не одговараат на типот на тахографот.

(3) Во возило со дигитален тахограф превозникот и возачот должни се да обезбедат доволна количина ленти за испис на податоци кои одговараат на типот на вградениот апарат, земајќи го во предвид потребното време за реализација на превозот.

(4) Тахографските ленти не можат да се користат подолго од периодот за кој се предвидени. Мемориската картица на возачот неможе да се користи по истекот на периодот на важење.

(5) Возач може да има само една важечка мемориска картица за чие користење е овластен. Возачот несмее да користи оштетена мемориска картица или картица за возач издадена на друго физичко лице.

(6) Превозникот на барање на возачот му дава заверена копија од тахографските ленти и/или ленти за испис и/или податоци преземени од картица на возачот.

(7) Во случај тахографот и/или мемориската картица за возачот се неисправни или мемориска картица за возач е изгубена, украдена во текот на вршење на превоз надвор од Република Македонија, возачот е должен да прави рачни записи за време на возењето, пауза, одмор односно за сите активности кои ги извршува, но не подолго од 7 дена од денот кога констатирал неисправност односно онолку денови колку е потребно возилото да се врати во седиштето на превозникот, каде ќе се поправи тахографот и/или ќе се поднесе барање за издавање нова мемориска картичка за возач. Изгубената односно украдена мемориска картица на возач задолжително се пријавува во полиција на место на настанот и се објавува во Службен Весник на Република Македонија за изгубена.

(8) Рачната евиденција од став (7) на овој член се запишува на задната страна од тахографската лента или на Посебен лист за рачна евиденција, а на дигиталниот апарат ако постои таков вид можност се запишува на апаратот и се прави секојднесно пред и по завршување на управување со возилото испис од лента на дигиталниот тахограф и/или се води евиденција на Посебен лист за рачна евиденција.

(9) По исклучок од рокот од став (7) на овој член, превозникот односно возачот е должен веднаш да ги отстрани неправилностите доколку се утврди неисправност на тахографот или мемориската картица за возач на територијата на матичната држава.

Член 22

(1) Во случај на оштетување на тахографска лента, односно оштетена и не исправна картица на возач, кои содржат евидентирани податоци, возачот задолжително ја чува оштетената лента, односно оштетената или не исправна картица на возач заедно со заменетата тахографска лента, односно со лента за исписи од дигиталниот апарат кој ги користи за замена при евиденција на своите активности при управување со возило.

(2) Во случај картицата на возачот да е оштетена, расипана или да не е во владение на возачот, возачот треба:

а) на почетокот на патувањето од апаратот во возилото да отпечати податоци за возилото со кое управува, и на лентата за испис од задната страна да запише:

- податоци кои ќе му овозможат на возачот да се идентификува (име, презиме, број на картица или возачка дозвола на возачот) како и негов потпис,

- дата за период на кој се однесуваат податоците согласно членовите, 11, 12 ,13 и 14,

б) на крајот на патувањето да испринта лента за испис со информации за временските периоди регистрирани со уредот за запишување, да ги забележи сите периоди на останати активности кои не се регистрирани со тахографот и да наведе детали за негова идентификација (име и презиме, број на картица или возачка дозвола на возачот) како и негов потпис.

(3) Кога како резултат на одалеченост од возилото, возачот не е во можност да го користи уредот за запишување во возилото, за периодите наведени во член 11, 12, 13 и 14, треба да се постапува на следниов начин:

* доколку возилото е опремено со аналоген тахограф, податоците треба да се регистрираат рачно или автоматски на тахографската лента од задната страна и
* доколку возилото е опремено со дигитален тахограф, податоците треба да се внесат на картичката на возачот користејќи ја опцијата на уредот за запишување.

(4) Во случај кога во дигиталниот тахограф и картицата на возачот пред започнување со превозот се внесуваат рачно податоците за активност на возачот кои се различни од управување со возило, не е потребно возачот со себе во возилото да носи Потврда за активност на возач.

(5) Кога во возилото има повеќе од двајца возачи, секој од возачите треба да води сметка за тоа неговата картица или тахографска лента да е вметната на вистинското место во тахографот, а останатите возачи должни се да водат рачна евиденција за своите активности, со исклучок на период за кој ќе управуваат со возилото.

(6) Времето кое го покажува аналогниот тахограф мора да се поклопува со официјалното време на државата во кое е регистрирано возилото, а на дигиталниот тахограф мора да се поклопува со универзалното (УТЦ) време.

(7) На почеток и по завршување на работното време во возилото во кое е вграден дигитален тахограф, возачот е должен во дигиталниот тахограф да ја внесе стандардната ознака на државата во која во тој момент се најдува возилото.

(8) Поблиските критериуми за начинот за користење на тахографите ги утврдува министерот за транспорт и врски.

Работилници

Член 23

(1) Инсталирање, проверка, контрола и поправка на тахографи можат да вршат правни лица (во натамошниот текст: работилници) овластени од министерот за транспорт и врски.

(2) Работилницата при извршување на работите од ставот (1) на овој член, може да врши активирање, поправка, калибрирање, пломбирање на тахографи, пренесување на податоци од тахографот, одредување на невозможноста на трансфер на податоци од тахографот, вградување и демонтирање на тахографите и за тахографите да изработуваат идентификациски ознаки.

(3) Во случај кога се врши демонтажа на дигитален тахограф работилницата е должна да ги превземе податоците од тахографот за последните три месеци. Превземените податоци работилницата е должна да ги чува во електронска форма и истите мора да ги чува најмалку две години од денот на превземањето.

(4) Податоците од ставот (3) на овој член работилницата ги доставува на превозникот чие е возилото или на превозникот кај кој е вработен возачот за кој се однесуваат превземените податоци и/или до надзорен орган доколку тоа се бара од нив.

(5) Работилницата е должна да води евиденција со податоци за преземените активности од ставовите (2), (3) и (4) на овој член.

(6) Работите од ставот (1) на овој член работилницата може да ги извршува за аналогни и за дигитални тахографи.

(7) Работилницата контролите од ставот (1) на овој член ги врши најмалку еднаш на две години од последната контрола.

(8) По исклучок од ставот (7) на овој член задолжително се врши контрола доколку:   
- се изврши каква било поправка на опремата на тахографот,   
- настане промена на карактеристичниот коефициент на возилото,   
- настане промена на ефективниот обем на пневматиците и   
- часовникот на тахографот покажува време повеќе од 20 минути од универзалната временска координата.

(9) Во овластувањето од ставот (1) на овој член се утврдува кои од работите од ставот (2) на овој член може да ги врши работилницата.

(10) Една работилница може да врши работи од ставот (2) на овој член и за двата вида тахографи, под услов за секој вид на тахограф да има посебно овластување.

(11) Овластувањето се издава за период од десет години со можност за продолжување.

(12) Барањето за продолжување на овластувањето работилницата е должна да го поднесе во рок од 60 дена пред истекот на важноста на овластувањето.

(13) Во случај на промена на управител на работилницата, промена на раководителот од членот 30 на овој закон или во случај на промена на техничко лице од членот 30 на овој закон, работилницата е должна да го извести Министерството за транспорт и врски во рок од осум дена од денот на настанатите промени.

(14) Доколку со извршените промени од ставот (13) на овој член повеќе не е исполнет условот од членот 30 став (2) алинеи 5, 8 и 9 на овој закон, се одзема овластувањето на работилницата согласно со членот 27 од овој закон.

(15) Начинот на водење на евиденцијата и податоците кои работилницата е должна да ги води согласно со активностите кои ги презема при извршувањето на работите од членот 20 ставови 1 и 2 на овој закон ги пропишува министерот за транспорт и врски.

Член 24

(1) Работилницата води евиденција за сите активности што ги презема при извршување на работите од членот 23 ставови (1), (2) и (3) на овој закон. Од евиденциите треба да бидат видливи податоците добиени за време на извршувањето на активностите и работите. Евиденцијата треба да биде детална и во целост сочувана најмалку две години од денот на извршената активност.

(2) Работилницата покрај за работите од овластувањето треба да води евиденција за ситуациите кога се јавува неможност од која било причина за преземање на податоци од тахографот, односно неможност да се направат исписи на лента и за истото по барање од превозникот или возачот издава потврда, која се издава во три примерока од кои еден за превозникот, односно сопственикот на возилото , еден примерок се чува во работилницата најмалку 24 месеци од денот на издавањето и еден примерок се доставува до Државниот инспекторат за транспорт.

(3) Потврдата за неможност за превземање на податоците покрај реден број, дата и место на издавање, содржи и:

* податоци за работилницата: назив и седиште, овластување за работа, податоци за техничкото лице и број на картичката на работилницата;
* податоци за возилото: број на шасија, регистарски број, марка и тип на возилото;
* податоци за дигиталниот тахограф: назив на производителот, тип и сериски број, дата на производство, место каде истиот е вграден и
* податоци за превозникот и возачот: назив и седиште на превозникот, број на картичка на превозникот и број на картичка на возачот.

(4) За неможноста за превземање на податоците од дигиталниот тахограф, работилницата е должна да го извести Државниот инспекторат за транспорт кој има право доколку постои оправдан сомнеж да го упати тахографот на дополнителен преглед кај друга работилница или овластен претставник на производителот. Доколку државниот инспекторат за транспорт утврди дека неосновано е издадена потврдата, трошоците за дополнителниот преглед ги сноси работилницата која ја издала потврдата.

(5) Потврдата за превозникот и возачот се издава и на англиски јазик.

Член 25

(1) Жигот, односно ознаките за пломбирање и пломбите работилницата ги добива од производителот или од неговиот претставник и за секој издаден, уништен жиг и пломба работилницата води евиденција.

Начин и услови за издавање на овластување

Член 26

(1) Овластувањето од членот 23 на овој закон се издава врз основа на барање на работилницата.

(2) За добивање на овластување за извршување на работите од членот 23 став (1) на овој закон работилницата треба да ги исполнува следниве услови:   
- да има решение од Централниот регистар на Република Македонија за извршување на дејноста од членот 23 став (2) на овој закон,   
- да има соодветен простор на територијата на Република Македонија, опрема и најмалку три вработени технички лица,   
- приодот до работилницата мора да е изведен и означен така што да се обезбеди непречен пристап до работилницата,   
- да не е поведена стечајна постапка, да не е во постапка на ликвидација и да не му е изречена прекршочна мерка забрана за вршење на дејност,   
- раководителот на работилницата не смее да биде лице кое било раководител на работилница на која во изминатите пет години и било одземено овластувањето,   
- да има правно регулиран однос со производителот на тахографи во врска со постапките и работите кои ги извршува,   
- да има простории и опрема која ќе овозможи сите записи и документацијата за сите активности поврзани со тахографите, како и податоците кои се на нив, да се забележат и чуваат на соодветен начин и да бидат достапни на органите за надзор, како и да обезбеди заштита на личните податоци согласно со Законот за заштита на лични податоци,   
- на работилницата или лицето кое е правен наследник на работилницата во изминатите пет години да не му е одземено овластувањето,   
- најмалку еден од вработените мора да е техничко лице кое одговара на барањата од членот 30 ставови (1) и (2) на овој закон,   
- да има раководител кој ќе ги извршува задачите од членот 30 став 3 на овој закон,   
- да има огласна табла на која ќе бидат сите информации во согласност со членот 30 став (6) од овој закон,  
- во делот за контрола на тахографи да има важечки сертификати за калибрација на мерната опрема и   
- во делот за контрола на тахографи да има важечки сертификати за акредитација издадени од Институтот за акредитација на Република Македонија.

(3) Министерот за транспорт и врски ги пропишува формата и содржината на барањето за издавање или продолжување на овластувањето за извршување на работите од членот 20 став (1) на овој закон, како и потребната документација, просторот и опремата на работилницата.

(4) Доколку постапката за добивање или продолжување на овластувањето од членот 20 на овој закон не заврши во рок од три месеци од денот на поднесување на барањето, истото се запира со заклучок.

(5) Правното лице има право да поднесе ново барање за добивање или продолжување на овластувањето од членот 20 на овој закон по истекот на рокот од 30 дена од денот на правосилноста на заклучокот за запирање на постапката за претходното барање.

(6) Работилниците кои во делот за контрола на тахографи во моментот на поднесување на барање за овластување за инсталирање, проверка, контрола и поправка на тахографи не стекнале сертификати издадени од Институтот за акредитација на Република Македонија, истите можат да ги стекнат во рок од шест месеци од денот на издавањето на овластување за инсталирање, проверка, контрола и поправка на тахографи. Институтот за акредитација врши проверка на исполнувањето на условите од овој став секоја година, а на четири години врши реакредитирање.

(7) Доколку работилницата не постапи согласно со ставот (6) од овој член, со решение и се одзема овластувањето.

Одземање на овластувањето

Член 27

(1) Министерството за транспорт и врски при извршена контрола од член 28 став (1) и по предлог на овластено лица за надзор од членот 28 став (2) на овој закон со решение го одзема овластувањето на работилницата, доколку утврди дека:   
- работилницата повеќе не ги исполнува условите од членот 25 на овој закон,   
- работилницата или нејзините вработени не ги почитуваат одредбите од овој закон и подзаконските акти донесени врз основа на овој закон,   
- работилницата дала лажни изјави, податоци или документи во постапката на издавање на овластувањето, односно при контрола на условите за добивање на овластувањето,   
- ако со работата на работилницата се доведува во прашање квалитетот на извршените услуги (подесување на калибрациските параметри или уреди во возилата кои би можеле да влијаат на погрешно мерење на часовите на возачите во возилата или лажна калибрација),   
- работилницата извршила прилагодувања на заштитните елементи на тахографот,   
- раководителот на работилницата не поднел барање за продолжување на важноста на овластувањето согласно со членот 23 став (12) од овој закон и   
- раководителот на работилницата не го извести Министерството за транспорт и врски согласно со членот 20 став (13) од овој закон.

(2) Со решението за одземање на овластувањето на работилницата и се наложува во рок од три дена од приемот на решението за одземање на овластувањето, во Министерството за транспорт и врски да ги предаде сите работилнички картички, средствата за пломбирање, целата документација и евиденција, кои во согласност со овој закон и врз основа на подзаконските акти е должна да ги води.

(3) Против решението од ставот (10 на овој член може да покрене управен спор пред Управниот суд на Република Македонија.

Надзор над работилници

Член 28

(1) Контрола над исполнување на условите за добивање на овластување и на евиденцијата која работилниците се должни да ја водат врши Министерството за транспорт и врски, најмалку еднаш годишно.

(2) Надзор над работењето на работилниците врши Државниот инспектор за транспорт преку државни инспектори за патен сообраќај (во натамошниот текст: инспектори).

(3) При вршењето на надзорот од став (2) на овој член инспекторите проверуваат дали работата на работилницата е во согласност со одредбите на овој закон и прописите донесени врз основа на овој закон.

(4) Доколку со контролата извршена од страна на инспекторите се утврди дека тахографот не работи исправно, инспекторите се должни да извршат надзор во работилницата во која е извршена последната контрола или е извршена некоја друга операција врз тахографот.

(5) Доколку при контрола извршен од страна на инспекторите се утврдат неправилности во работењето на работилницата, а кои можат да го загрозат безбедното функционирање на тахографот, инспекторите ќе му наредат на раководителот на работилницата веднаш да забрани пристап на вработените до работилничките картички.

(6) Доколку раководителот на работилницата не постапи во согласност со одредбите на ставот (5) од овој член, Министерството за транспорт и врски на предлог од Државниот инспекторат за транспорт, на работилницата ќе и го одземе овластувањето.

Евиденција

Член 29

(1) Министерството за транспорт и врски води евиденција за:   
- издадени овластувања на работилници, извршените промени во издадените овластувања и придружната документација,   
- одземени овластувања и придружната документација,   
- попис на опрема за пломбирање( жигови за преглед и за поправка на тахографот и попис на печати со нивни отпечатоци),   
- податоци за вработените технички лица во работилниците кои се оспособени за работа на тахографи и кои ги исполнуваат барањата за издавање на работилничките картички,   
- податоци за завршено образование, односно оспособеност на техничките лица, вклучувајќи ги и дипломата за завршено образование и други соодветни уверенија и сертификати,   
- податоци за сите издадени работилнички картички на техничките лица во одделна работилница и   
- податоци за работилничките картички кои се изгубени, украдени или картички кои се неисправни.

(2) Министерството за транспорт и врски на својата интернет страница објавува список на работилници за тахографи, издадени картици на работилницата, жигови за пломби за преглед на тахографот и жигови за пломби за поправка на тахографот.

(3) Министерството за транспорт и врски има обврска на надлежни надзорни органи и на органи надлежни за сообраќај од други држави , на нивнио барање, да им достави податоци од евиденцијата во склад со одредби на АЕТР спогодба.

Техничко лице, раководител и огласна табла на работилницата

Член 30

(1) Техничко лице може да биде лице кое ги исполнува следниве услови:   
- има најмалку средно образование од сообраќајна, електротехничка или машинска насока,   
- има потврда за завршена обука за тестирање, инсталирање, контрола, калибрација на тахографи од производителите на тахографи кои имаат признаено одобрување за сообразност на тип, не постара од три години и   
- не е во работен однос и не врши иста или слична работа надвор од работилницата во која е вработено.

(2) Интервенциите врз тахографите и опремата од кои зависи правилното функционирање на тахографите смее да ги врши само техничко лице од работилницата кое поседува важечка потврда за стручна оспособеност.

(3) Раководител на работилницата може да биде лице кое ги исполнува следниве услови:   
- е вработено во работилницата и кое од управителот на работилницата е назначено за раководител во работилницата и   
- кое не е во работен однос и не врши иста или слична работа надвор од работилницата.

(4) Раководителот е одговорен за безбедноста и за чувањето на податоците за проверените тахографи, за работата со работилничките картички на работилницата и ги врши следниве работи:   
- се грижи на техничките лица да им бидат врачени работилничките картички и да ги користат своите картички во согласност со одредбите од овој закон и прописите кои произлегуваат од него,   
- се грижи за работилничките картички и клештата за пломбирање кога не се во употреба, како и за соодветните документи за тахографите и треба да ги чува на безбедно место или во сеф,   
- веднаш да го извести издавачот на мемориските картички и Министерството за транспорт и врски доколку дојде до губење, кражба или неисправност на работилничките картички,   
- се грижи за рокот на важење на овластувањето и навременото доставување на барања за негово продолжување,   
- се грижи за физичката безбедност на работилничката картичка додека е во употреба,   
- веднаш да го извести Министерството за транспорт и врски или Државниот инспекторат за транспорт за неможноста за пренос или испис на податоците од дигиталниот тахограф во возилото и   
- да го извести Министерството за транспорт и врски за настанатите промени согласно со членот 23 став (13) од овој закон.

(5) Работилницата и нејзините вработени се должни на возачот на секое возило што има вграден тахограф да му дадат услуга во согласност со овластувањето.

(6) Во работилницата на видно место треба да има огласна табла која ќе овозможи сите корисници да можат да го прочитаат бројот на овластувањето и броеви за жиг на пломбите.

1. МЕМОРИСКИ КАРТИЧКИ

Картички

Член 31

(1) Мемориската картичка се користи со дигитален тахограф. Мемориската картичка може да биде:   
- картичка на превозникот,   
- контролна картичка,   
- возачка картичка и   
- работилничка картичка.

(2) Картичка на превозникот е мемориска картичка издадена од овластен издавач на мемориски картички на сопственикот или изнајмувачот на возилата со вграден тахограф. Картичката на превозникот го идентификува превозникот, овозможува приказ, преземање и печатење на податоците кои се наоѓаат во тахографот.

(3) Контролна картичка е мемориска картичка издадена од овластен издавач на мемориски картички. Контролната картичка го идентификува службеното лице од органот за надзор кое ја врши контролата и овозможува да се добие пристап до податоците зачувани во меморијата за податоци во возилото или во возачката картичка за читање, печатење и/или преземање на податоци.

(4) Возачка картичка е мемориска картичка издадена од овластен издавач на мемориски картички на возач во својство на физичко лице. Возачката картичка го идентификува возачот и овозможува меморирање , односно чување на податоците за активноста на возачот.

(5) Работилничка картичка е мемориска картичка издадена од овластен издавач на мемориски картички на овластена работилница. Работилничката картичка го идентификува сопственикот на картичката и овозможува тестирање, калибрација и/или преземање на податоците од тахографот.

(6)Возачката картичка и картичката на превозникот се издаваат со важност од пет години, контролната картичка се издава со важност од две години, а работилничката картичка се издава со важност од една година.

(7) Работилничка картичка се издава на име на секое техничко лице кое ги исполнува условите од членот 30 став (1) на овој закон, контролната картичка се издава на инспекторите, овластените лица од Министерството за транспорт и врски согласно со член 45 став (1) алинеја 1од овој закон и службените лица од Министерството за внатрешни работи во согласност со членот 45 став (1), алинеја 2 од овој закон.

(8) Работилничката картичка мора да има сигурносен код.

(9) Работилничката картичка мора за целото време на важење на истата да остане во просториите на работилницата.

Издавање на мемориски картички

Член 32

(1) Издавање на мемориските картички од членот 31 на овој закон врши овластено правно лице (во натамошниот текст: издавач на картички).

(2) Извршување на работите за издавање на мемориските картички од членот 31 на овој закон како јавно овластување може да се даде на правно лице врз основа на јавен оглас во согласност со одредбите од овој закон.

(3) Јавното овластување за издавање на картичките е со важност од 15 години.

(4) За извршување на работите за издавање на картичките од членот 31 на овој закон може да се овласти едно правно лице, односно само еден издавач на картички.

Овластување за издавачот на картички

Член 33

(1) Јавното овластување за вршење на работи на издавање на мемориски картички опфаќа:   
- спроведување на постапка за издавање или одземање на картички, вклучувајќи го начинот на издавање на картичките, водење на евиденцијата од член 42 на овој закон и издавање на податоците од евиденцијата и   
- извршување на работи поврзани со генерирање на потребните електронски клучеви потребни за изработка на мемориските картички.

Постапка за издавање на картички

Член 34

(1) Мемориските картички од членот 31 од овој закон се издаваат врз основа на барање.

(2) Кон барањето за издавање на возачка картичка подносителот на барањето доставува:   
- копија од лична карта,   
- копија од возачка дозвола,   
- фотографија од подносителот на барањето, не постара од шест месеци,   
- потврда за привремен престој или лична карта за странци,   
- доказ за поседување на работна дозвола за странци и   
- доказ за платена цена за возачка картичка согласно со членот 41 од овој закон.

(3) Кон барањето за издавање на картичка за превозник, подносителот на барањето доставува:   
- тековна состојба не постара од шест месеци за правното лице издадена од Централниот регистар на Република Македонија и   
- доказ за платена цена за картичка на превозник согласно со членот 41 од овој закон.

(4) Кон барањето за издавање на работилничка картичка, подносителот на барањето доставува:   
- тековна состојба не постара од шест месеци за правното лице издадена од Централниот регистар на Република Македонија,   
- копија од лична карта на техничко лице,   
- копија од возачка дозвола на техничко лице,   
- потврда за завршена обука за стручна оспособеност на техничкото лице,   
- копија од овластувањето за работилница издадено од Министерство за транспорт и врски,   
- фотографија од техничкото лице, не постара од шест месеци и   
- доказ за платена цена за работилничка картичка согласно со членот 41 од овој закон.

(5) Кон барањето за издавање на контролна картичка, подносителот на барањето доставува:   
- копија од лична карта на контролното лице,   
- копија од овластување од надлежен орган за вршење на надзор,   
- фотографија од контролното лице, не постара од шест месеци и   
- доказ за платена цена за контролна картичка согласно со членот 41 од овој закон.

(6) Кон барањето за замена на картичка поради оштетување или неможност за пренос на податоци, покрај претходно наведените документи, подносителот на барањето ја доставува и неупотребливата картичка.

(7) Кон барањето за замена на картичка поради губење или кражба, покрај претходно наведените документи, подносителот на барањето доставува и потврда за одјавување на картичката во „Службен весник на Република Македонија".

(8) Издавачот на мемориската картичка по службена должност ги прибавува доказите утврдени во ставот (3) алинеја 1 и ставот (4) алинеја 1 на овој член. Останатите докази ги прибавува подносителот на барањето.

(9) По барањето за издавање на мемориски картички издавачот на картички одлучува во рок од 15 дена од денот на поднесување на комплетното барање.

(10) Доколку издавачот на мемориски картички го одбие барањето за издавање, против решението на издавачот на мемориски картички подносителот на барањето има право на жалба до Државната комисија за одлучување во управна постапка и постапка од работен однос во втор степен.

(11) Формата и содржината на барањето и начинот на издавањето на мемориски картички ги пропишува министерот за транспорт и врски.

Услови за давање на овластување на издавачот на картички

Член 35

(1) Министерот за транспорт и врски може јавното овластување за вршење на работи за издавање на мемориски картички да го даде на домашно или странско правно лице кое ги исполнува следниве услови:   
- да располага со соодветни простории на територијата на Република Македонија за извршување на работите, во сопственост или под закуп,   
- да има вработено најмалку пет лица со високо образование (правен, економски, сообраќаен, машински, природно-математички - отсек информатика или електротехнички факултет),   
- да има вработено најмалку три лица со средно образование,   
- да има на располагање соодветна опрема за користење поврзана со извршување на работите од јавното овластување,   
- да не е работилница во смисла на овој закон,   
- против правното лице да не е поведена стечајна постапка или постапка на ликвидација и да не му е изречена прекршочна мерка забрана за вршење на дејност,   
- управителот или член на управниот одбор, како и одговорното лице овластено од правното лице да не бил вработен во последните пет години кај издавачот на картички на кого му е одземено овластувањето за издавање на картички,   
- на издавачот на картички, како и на неговиот правен наследник во последните пет години да не му е одземено овластувањето и   
- да има финансиско осигурување (депонирани средства во банка или банкарска гаранција од првокласна банка за законско и квалитетно извршување на услугите од овластувањето во висина најмалку за покривање на очекуваните трошоци на Министерството за транспорт и врски во врска со евентуалните одземања на овластувањето, давање на ново овластување и вршењето на работите на издавачот на картичките во Министерството за транспорт и врски до моментот на овластување на ново правно лице за издавање на картички.

(2) Освен исполнување на условите од ставот (1) на овој член странското правно лице треба да има основано и подружница на територијата на Република Македонија.

(4) Подносителот на барањето ќе се смета дека ги исполнува условите во однос на опремата и лицата вработени за давање на услугата во врска со издавањето на мемориските картички и доколку има склучено договор за соработка со правно лице овластено за издавање на мемориски картички од земја членка на Европската унија.

(5) Министерот за транспорт и врски ги пропишува поблиските услови во однос на потребните простории и опрема на правните лица од ставот (1) на овој член.

(6) Условите за давање на овластувањето издавачот на картичките мора да ги исполнува за цело време на важноста на јавното овластување.

Критериуми за избор

Член 36

(1) Критериуми за избор на правно лице за давање на јавно овластување се:   
- предвидените просечни трошоци за издавање на секоја картичка, со тоа што повеќе бодови се добиваат за пониски просечни трошоци,   
- рок за започување на вршење на работите за кои е овластен, со тоа што повеќе бодови се добиваат за понуден пократок рок и   
- услови за давање на услугите кои се однесуваат на работното време со странки, начинот на поднесување барање за издавање на картички, помош и информирање на странките, со тоа што повеќе бодови се добиваат за подобри услови за работа со странките.

(2) Критериумите од ставот (1) на овој член се бодираат така што критериумот од ставот (1) алинеја 1 на овој член носи најмногу бодови, а критериумот од ставот (1) алинеја 2 на овој член носи најмалку бодови.

Јавен оглас

Член 37

(1)Јавниот оглас за јавно овластување за вршење на работите на издавање на мемориски картички го распишува Министерството за транспорт и врски.

(2) Јавниот оглас се објавува во "Службен весник на Република Македонија" и во едно домашно и странско јавно гласило.

(3) Времетраењето на јавниот оглас не може да биде пократко од седум дена.

(4)Јавниот оглас содржи најмалку:   
- информација за предметот на огласување за издавање на овластување за издавање на картички поврзани со дигиталните тахографи,   
- известување дека јавниот оглас се објавува во согласност со овој закон, како и подзаконските акти кои произлегуваат од истиот,   
- известување за предметот на овластување, како и дека овластувањето се дава само на едно правно лице,   
- важност на јавното овластување,   
- финансиско осигурување (депонирани средства во банка или банкарска гаранција од првокласна банка) за законско и квалитетно извршување на работите од јавното овластување,   
- начин и постапка за избор на носител на овластувањето,   
- способност на правното лице (лична состојба, способност за вршење на професионална дејност, економска и финансиска состојба, техничка и професионална способност, стандарди за системи за квалитет),   
- минимално-технички и просторни услови за извршување на услугите од јавното овластување,   
- критериум за избор на правно лице за давање на јавно овластување и   
- место и рок за поднесување на пријавите.

(5) Министерството за транспорт и врски е должно на сите заинтересирани правни лица да им овозможи увид во документацијата од огласот од денот на објава на огласот до денот на донесувањето на решението за давањето на јавното овластување.

(6) Постапката за избор ја спроведува Комисија формирана од министерот за транспорт и врски која по спроведената постапка доставува предлог до министерот за транспорт и врски за избор на правно лице носител на јавното овластување.

(7) Постапката за избор ќе се спроведе и доколку на јавниот оглас барање достави и едно правно лице.

Решение за давање на јавно овластување

Член 38

(1) Решението за давање на јавно овластување за вршење на работи за издавање на мемориски картички донесува министерот за транспорт и врски на предлог на Комисијата од членот 37 став (6) на овој закон.

(2) Против решението од ставот 1 на овој член може да се изјави жалба во рок од осум дена до Државната комисија за одлучување во управна постапка и постапка од работен однос во втор степен.

(3) Решението за давање на јавното овластување од ставот (1) на овој член се објавува во "Службен весник на Република Македонија".

(4) Врз основа на решението од ставот (1) на овој член министерот за транспорт и врски и правното лице носител на јавното овластување склучуваат договор за регулирање на меѓусебните односи.

Одземање на овластување

Член 39

(1) Министерот за транспорт и врски со решение ќе го одземе јавното овластување на издавачот на картички, доколку:   
- издавачот на картичките не ги исполнува условите од членот 35 на овој закон,   
- издавачот на картичките, односно негов вработен при вршењето на овластувањето ги прекршил одредбите на овој закон и врз основа на него донесените подзаконски акти,   
- издавачот на картичките давал лажни изјави, податоци или документи во понудата, односно при контрола на условите од членот 35 на овој закон,   
- издавачот на картички не овозможува или спречува вршење на надзор согласно со членот 40 од овој закон,   
- издавачот на картички наплаќа повисоки цени за издавање на мемориски картички и други услуги во спротивно со одредбите од членот 41 на овој закон и   
- поднесе барање за престанок на јавното овластување, но не пред пет години од почетокот на овластувањето.

(2) Против решението за одземање на овластувањето од ставот (1) на овој член може да се изјави жалба во рок од осум дена до Државната комисија за одлучување во управна постапка и постапка од работен однос во втор степен.

(3) Во решението за одземање на јавното овластување министерот за транспорт и врски ќе го утврди рокот за престанок на вршење на работите од јавното овластување, односно рокот во кој тој ќе може да продолжи да ги врши работите од јавното овластување до изборот на нов издавач на картички.

(4) Во решението за одземање на јавното овластување министерот за транспорт и врски ќе му наложи на издавачот на картички на новиот издавач на картички да му ја предаде во електронска и во печатена форма целокупната документација и евиденција која согласно со овој закон бил должен да ја поседува и да ја води, а што се однесува на извршување на работите за издавање на картичките.

(5) Одредбата од ставот (4) на овој член се применува и во случај на престанување на јавното овластување поради истекот на рокот за кој е дадено.

Надзор

Член 40

(1) Надзор над работата на издавачот на картички врши Министерството за транспорт и врски.

(2) При вршење на надзорот Министерството за транспорт и врски утврдува дали издавачот на картички и понатаму ги исполнува пропишаните услови за издавање на мемориски картички и дали ги извршува своите должности согласно со овој закон.

Цена на мемориските картички и трошоци за издавање на податоци од евиденција

Член 41

(1) Цената на мемориските картички и трошоците за издавање на податоци од евиденцијата кои ги плаќаат странките треба да ги покриваат трошоците за извршување на работите од јавното овластување.

(2) Цената на мемориските картички и трошоците за издавање на податоци од евиденцијата се утврдува со тарифник изготвен од страна на овластеното правно лице на кој согласност дава министерот за транспорт и врски. Висината на цената и трошоците од ставот 1 на овој член утврдени во тарифникот зависи од реалните трошоци за извршување на работите од јавното овластување.

Евиденција

Член 42

(1) Издавачот на картичките води евиденција за издадените мемориски картички.

(2) Евиденцијата за издадените мемориски картички ги содржи следниве податоци:   
1) за возачки картички:   
- име и презиме на возачот,   
- датум и место на раѓање на возачот, ЕМБГ на возачот,   
- пол, мајчин јазик,   
- адреса на живеење,   
- адреса на прием на картичката,   
- број на возачка дозвола и датум на издавање,   
- број на претходна картичка,   
- орган и држава на издавање на возачката дозвола и   
- дигитални фотографија и потпис;   
2) за картичка на превозник:   
- назив на превозникот,   
- адреса односно седиште на превозникот,   
- матичен број на превозникот,   
- име и презиме на овластеното лице на превозникот,   
- адреса на живеење,   
- адреса на прием на картичката,   
- датум и место на раѓање, ЕМБГ на овластеното лице и   
- број на претходна картичка;   
3) за работилничка картичка:   
- назив на работилницата,   
- адреса, односно седиште на работилницата,   
- матичен број на работилницата,   
- име и презиме, датум и место на раѓање на овластеното лице,   
- име и презиме, датум и место на раѓање на техничкото лице,   
- адреса на живеење на техничкото лице,   
- адреса за испраќање на пин кодот, која не смее да е иста со адресата на работилницата,   
- адреса на прием на картичката,   
- број на претходната картичка и   
- дигитални фотографија и потпис;   
4) за контролна картичка:   
- назив на органот надлежен за контрола,   
- адреса односно седиште на органот надлежен за контрола,   
- име и презиме, датум и место на раѓање на службеното лице надлежно за контрола,   
- адреса на живеење,   
- адреса на прием на картичката,   
- број на претходна картичка и   
- дигитални фотографија и потпис;   
5) за сите видови на картички:   
- име на овластениот издавач,   
- сериски број на картичката,   
- датум на почеток на важност на картичката,   
- датум на престанок на важност на картичката,   
- статус на картичката (одземена од страна на контролен орган, привремено одземена, трајно одземена, заменета, изгубена, украдена, неисправна, оштетена, неважечка, продолжена, отповикана),   
- број на персонализирани картички,   
- број на испратени картички,   
- грешки при изработка,   
- резерви на картички,   
- картички во оптек,   
- вратени - непреземени картички и   
- оштетени - неисправни картички и   
6) за подносителот на барањето:   
- име и презиме на подносителот на барањето,   
- датум и место на раѓање на подносителот на барањето и   
- адреса на живеење.

(3) За водење на евиденцијата од ставот (1) на овој член издавачот на картички добива податоци од евиденцијата која ја водат Министерството за внатрешни работи и Министерство за транспорт и врски.

(4) При поднесување на барање за издавање на картичка странката е должна да достави изјава во писмена форма дека се согласува да се користат податоците од ставот (2) на овој член. Доколку се користат личните податоци, издавачот на картичките е должен да наведе кои лични податоци од одредени службени евиденции ќе ги користи.

(5) Издавачот на картичките, следните податоци кои ги води за издадените возачки и работилнички картички ги разменува со надлежните органи за издавање на мемориски картички на другите држави преку заедничката мрежа Tachonet:   
- име и презиме, датум и место на раѓање на возачот и   
- назив на работилницата, име и презиме и датум и место на раѓање на техничкото лице во работилницата.

(6) При вршење на контрола, Министерството за транспорт и врски и органите за надзор од овој закон имаат пристап до податоците од евиденцијата од ставовите (1) и (2) на овој член кој го обезбедува издавачот на картички.

(7) Издавачот на картички, евиденцијата од ставот (2) на овој член е должен да ја чува најмалку пет години од денот на прием и обработка на податоците.

1. НАДЗОР

Член 43

(1) Надзор над спроведувањето на овој закон и прописите донесени врз основа на овој закон врши Министерството за транспорт и врски и Министерство за внатрешни работи секој во делот на својот делокруг на работа.

(2) Надзор на јавните патишта врши Државниот инспекторат за транспорт и Министерство за внатрешни работи.

(3) Надзор во просториите на превозниците врши Државниот инспекторат за транспорт.

(4) Работи на кординација за спроведување на надзор врши Министерство за транспорт и врски и Инспекцискиот Совет.

Проценка на ризик

Член 44

(1) Министерството за транспорт и врски надлежно за надзор на овој закон и АЕТР спогодба воведува критериум за проценка на ризик за превозници врз основа на број и сериозност на прекршоци кои ги направил превозникот односно неговите возачи, како и врз основа на информации за прекршоци добиени од други држави.

(2) Евиденцијата за проценка на ризик покрај другите податоци содржи име, презиме, ЕМБГ, датум и место на раѓање на член на екипажот како податоци за физичко лице.

(3) За целите на проценка на ризик ќе се користи категоризација на прекршокот по сериозност во согласност со овој закон.

(4) Ризикот според степен на сериозност може да биде: помал, сериозен и многу сериозен.

(5) Надзорот се одредува врз основа на проценетиот ризик, односно превозници кои се оценети со сериозен и многу сериозен степен на ризик , се контролираат почесто и детално.

(6) Критериуми за утврдување и проценка на ризик, начинот на спроведување на проценка на ризик и зачестено вршење на инспекциски надзор вра основа на проценка на ризик ги пропишува министертот за транспорт и врски.

Член 45

(1) Инспекциската контрола на спроведување на одредбите од овој закон и одредбите на AETR спогодба на јавните патишта на територија на Република Македонија, за странски и домашни превозници го вршат органите за надзор:   
- Државниот инспекторат за транспорт преку државни инспектори за патен сообраќај и   
- униформирани полициски службеници од Министерството за внатрешни работи задолжени за контрола на безбедноста во патниот сообраќај и

- овластениот инспектор на општината или овластените инспектори на градот Скопје за патен сообраќај.

(2) Државните инспектори за патен сообраќај и униформираните полициски службеници ги имаат следниве овластувања:

- да ја забранат употребата на возилото во кое оштетувањето или неисправното работење на тахографот не е отстранета во рок од седум дена од денот на настанувањето на неисправноста или откривањето на неисправноста во работата на тахографот односно за онолку денови колку е потребно возилото да се врати во седиштето на превозникот;

-да ја забранат употребата на возило со оштетен тахограв и/или мемориска картица за возач во случај кога возачот не ги запишал рачно сите податоци за периоди на управување со возило, пауза и одмор кои не се забележани или не се правилно забележани во тахографот или мемориската картица за возач , на тахографска лента или на Посебен лист за рачна евиденција на податоци кој се приложува со тахографска лента или со возачката картичка,

- во случај на сомневање дека тахографот не работи исправно или постои сомнеж за употреба на незаконски додатни уреди или направи за попречување на работа на апаратот, да го упатат возилото на вонреден преглед за тахограф, како и за сите елементи поврзани со тахографот кои мора да бидат вградени во возилото за исправно работење на тахографот, а трошоците за прегледот на тахографот се на товар на сопственикот на возилото во кое е вграден тахографот во случај на докажана неправилност,

- да побара од возачот да овозможи контрола на тахографот и да приложи на увид документи за контрола согласно член 11 став (9) или (10), при што органот кој врши контрола е должен да му овозможи увид на возачот во податоците од контролата на тахографот и записите од истиот кои се дадени на контрола.

- привремено да ја одземе лентата со исписот од тахографот, тахографската лента од аналоген тахограф, посебен лист за рачна евиденција , потврда за активност на возач, мемориска картица за возач како доказ во постапка и за истата намена да изготви потврда за одземени документи .

- привремено да ја одземе мемориската картичка за возач доколку утврди дека картичката е фалсификувана, или возачот користи туѓа картичка или картичката е добиена врз основа на дадени лажни изјави и/или фалсификувани документи и истата ја доставува до овластениот издавач на картички во Република Македонија со образложение на причините за привремено одземање на картичката,

- да го исклучи возилото од сообраќај додека не се отстрани причината за прекршокот, односно да го принуди возачот да го користи дневниот или неделниот одмор и

- да им предложи на надлежните органи трајно или привремено одземање на соодветен вид лиценца за вршење на дејност или возачката дозвола на возачот, односно да го извести наделжниот орган во Република Македонија за понатамошно постапување и размена на информации со надлежен орган од друга држава за сериозни и многу сериозни прекршувања на одредбите од овој закон и АЕТР спогодба.

(2) Органот за надзор, во случаи кога со вршење на контролата ги вади од апаратот вграден во возилото тахографската лента, односно мемориската картичка за возач, должен е да издаде потврда односно да направи запис на истите со наведување на точно одреден датум, час и минута од времетраење на својата активност и да стави печат од надлежниот орган кој ја врши контролата. Потврдата задолжително е двојазична, на македонски јазик и на ангиски јазик.

(3) По исклучок на став (1) од овој член надлежниот контролен орган врши контрола и во седиштето на домашен превозник или на доставени податоци од далечина преку електронски систем за комуникација, со спроведување на активности за проверка на почитување на одредбите од овој Закон за период од 24 месеци од период на направените записи и евиденција за секој возач пооделно за управување со возило, период на паузи и задолжителен одмор.

(4) Надзорниот орган е овластен да ги санкционира возачите и превозниците за прекршување на одредбите од овој закон , односно АЕТР спогодба, кој е констатиран при контола на податоците за активност на возачот на територија на Република Македонија , без разлика на државата во која прекршокот е направен , доколку за тој прекршок возачот, односно превозникот не е предходно казнет.

Член 46

(1) Инспекциската контрола на спроведување на одредбите од овој закон и одредбите на AETR спогодба во простории на домашен превозник го врши органот за надзор:   
- Државниот инспекторат за транспорт преку државни инспектори за патен сообраќај

Член 47

(1) Доколку при вршењето на инспекциска контрола органите за надзор од членот 45 и 46 од овој закон утврдат дека е сторена помал прекршок на овој закон, се должни да состават записник во кој ќе го утврдат сторениот прекршок со укажување за отстранување на утврдената неправилност во рок од осум дена за домашен правен субјект или физичко лице и со истовремено врачување на покана за спроведување на едукација на лицето или субјектот каде што е утврдена неправилноста при вршењето на инспекциската контрола.

(2) Формата и содржината на поканата за едукација како и начинот на спроведување на едукацијата ги пропишува министерот за транспорт и врски.

(3) Едукацијата ја организира и спроведува Државниот инспекторат за транспорт во рок не подолг од осум дена од денот на спроведувањето на инспекцискиот надзор.

(4) Едукацијата може да се спроведува за повеќе утврдени исти или истородни неправилности, за еден или повеќе субјекти.

(5) Доколку во закажаниот термин лицето или субјектот над кој се спроведува едукација не се јави на едукацијата, ќе се смета дека едукацијата е спроведена.

(6) Доколку лицето или субјектот над кој се спроведува едукација се јави на закажаната едукација и истата ја заврши, ќе се смета дека е едуциран по однос на утврдената неправилност.

(7) Доколку органите за надзор од членот 45 и 46 на овој закон при спроведувањето на контролниот надзор утврдат дека се отстранети утврдените неправилности од ставот 1 на овој член, донесува заклучок со кој ја запира постапката на инспекциската контрола.

(8) Доколку органите за надзор од членот 45 и 46 на овој закон при спроведувањето на контролниот надзор утврди дека не се отстранети утврдените неправилности од ставот 1 на овој член, поднесува барање за поведување на прекршочна постапка пред надлежниот суд, односно пред Комисија за прекршоци во Министерството за транспорт и врски.

(9) Државниот инспекторат за транспорт води евиденција за спроведената едукација на начин пропишан од министерот за транспорт и врски.

(10) Државниот инспекторат за транспорт за извршените контроли од страна на органите за надзор од членот 45 и 46 на овој закон изготвува квартални извештаи со унифициран квартален преглед и ги објавува на веб страницата на Инспекторатот.

Член 48

(1)Директорот на Државниот инспекторат за транспорт, односно градоначалникот на општината, односно градоначалникот на градот Скопје донесува годишна програма за работа на Државниот инспекторат за транспорт односно општинскиот инспекторат и подготвува месечни планови за работа на инспекторатот.

(2) Директорот најдоцна до 1 март во тековната година, до Инспекцискиот совет доставува годишен извештај за работата на инспекторатот за претходната, а градоначалникот на општината, односно градоначалникот на градот Скопје до советот на општината, односно до Советот на градот Скопје, најдоцна до 31 март во тековната година.

Член 49

(1) Инспекторите од членот 45 на овој закон се должни да положат стручен испит за инспектор кој го опфаќа познавањето на одредби од овој закон, АЕТР спогодба и начин на преземање и анализа на податоци од аналогни и дигитални тахографи во рок од една година, но не пред истекот на шест месеци од денот на засновањето на работниот однос.

(2) Доколку инспекторите од членот 45 на овој закон не го положат испитот од ставот (1) на овој член во рок од три месеци од денот на полагањето на испитот има право на повторно полагање на истиот.

(3) На инспекторите од членот 45 на овој закон кои при повторното полагање нема да го положат испитот од ставот (1) на овој член, работниот однос им престанува.

(4) Инспекторите од членот 45 на овој закон имаат право и должност стручно да се оспособуваат за извршување на своите работи и работни задачи во согласност со годишната програма за специјализирана обука во областа на инспекцискиот надзор.

(5) Униформираните полициски службеници од член 45 став (1) алинеја 2 имаат право и должност стручно да се оспособуваат за извршување на своите работи и работни задачи кој го опфаќа познавањето на одредби од овој закон, АЕТР спогодба и начин на преземање и анализа на податоци од аналогни и дигитални тахографи врз основа на програма за специјализирана обука на Министерството за внатрешни работи.

Системи за проверка

Член 50

(1) Државните инспектори за патен сообраќај и униформираните полициски службеници ја организираат и ја спроведуваат контролата на возилата на патиштата и во просториите на превозниците, за сите категории на превоз со цел за правилно и доследно спроведување и применување на одредбите од овој закон и подзаконските акти кои произлегуваат од овој закон.

(2) Контрола од ставот (1) на овој член се извршува секоја година и опфаќа широк и репрезентативен број на возачи, превозници, правни лица и возила со кои се вршат сите видови на превоз опфатени со одредбите на овој закон.

(3) За извршените контроли од ставот (1) на овој член се составува извештај кој содржи: број на возачи на кои е извршена контрола на јавни патишта, број на контроли во просториите на превозниците, број на контролираните работни денови и број и вид на пријавени прекршувања на прописите заедно со забелешка дали се работи за превоз на патници или на стоки.

(4) Контролата кој се врши над работата на екипажот на возилата и превозниците треба да опфаќа 3% од вкупниот број на денови на работа на возачот на кој се однесува овој закон во превозот на патници и стока, од кои најмалку 30% се контролира на пат, а 50% во просториите на превозникот.

(5) Контролните органи од став (1) на овој член, евиденцијата на утврдени прекршоците и степенот на нивната сериозност ја вршат на посебна листа на прекршоци за степен на нивната серозност, податоците се внесуваат во дата база на податоци која се води во електронска форма во министерството за транспорт и врски и преставува систем за анализа на ризик.

(6) Податоците од став (5) на овој член до министерството за транспорт и врски се доставуваат во вид на збирни извештаи кои опфаќаат период од четири месеци во хартиена или електронска форма во согласност со утврдените процедури за комуникација по службена должност. Министерството за транспорт и врски разменува податоци собрани од извршените контроли за превозници кои вршат меѓународен превоз во патниот сообраќај со надлежни надзорни органи на други држави, добиените податоци за домашни превозници ги евидентира врз основа на став (5) од овој член.

(7) Надзорниот орган се обучува и се опремува со опрема за вршење на надзор на пат и во простории на превозникот.Опремата за надзор опфаќа опрема за :

а)Преземање на податоци од дигитален тахограв и од картица на возачот, отчитување, анализа односно преземање на податоци во централна база на податоци заради нивна анализа;

б)проверка на тахогравски ленти;

в)анализа со програмска подршка за проверка и потврда на дигиталниот потпис на електронските податоци, како и анализа на детален профил на брзината на возилото со која се движело .

(8) Надзорните органи, најмалку шест пати годишно, учествуваат во вршење на заеднички надзори на пат на возачите и возилата опфатени со овој закон. Заедничкиот надзор на пат вршат истовремено надзорни органи на две или повеќе држави, секоја на територија на својата држава.

(9) Ако во текот на надзорот на пат кој се врши на возачи на возило регистрирано во друга држава има сомнеж дека е направен прекршок кој неможе да се утврди за време на вршење на надзорот заради недостаток на податоци, надлежните органи на предметните држави меѓусебно се помагаат со цел да се разјасни ситуацијата.

(10) Веродостојни исправи со кој се докажува извршен прекршај во смисла на овој закон се:

а.Тахографска лента,

б.Принтана лента за испис од дигитален тахограф или од картица на возачот,

в.Податоци од дигитален тахограф или од картица на возачот или картица на работилница во електронска форма,

г.Рачен запис на задната страна на тахографската лента или на лентата за исписи од дигиталниот тахограф или на посебен лист за рачна евиденција,

д.Потврда за активност на возачот,

ѓ.Фото запис на возилото,тахографот, уред или направа за манипулација, на кои се гледаат битните траги на прекршокот,

е.Уверение за исправност на тахографот, односно информативна налепница,

ж.Записник за надзор извршен врз основа на овој закон,

з.Записник за стручен надзор извршен врз основа на овој закон,

ѕ.Записник за вградување и поправка на тахограф,

и.Записник за преглед на аналоген тахограф,

ј.Записник за калибрација на дигитален тахограф,

к.Записник за контрола на тахограф и

л.Потврда за неможност за преземање на податоци.

ЕВИДЕНЦИЈА

Член 51

(1) Органите за надзор се должни евиденцијата на податоци обезбедени во согласност со член 50 од овој закон да ги водат како:   
1) податоци за извршени контроли на јавните патишта по:   
- категорија на патишта (автопат, магистрален, регионален, патишта од прва и од втора категорија,локален пат и улица),

- држава каде што е регистрирано контролираното возило со цел да се избегне дискриминација на возачите и   
- видот на тахографот (аналоген или дигитален) и   
2) податоци за извршени контроли во простории на правните лица:   
- вид на превозна дејност (внатрешен или меѓународен превоз, превоз на патници или стоки, јавен превоз или превоз за сопствени потреби),   
- капацитет на возниот парк и   
- видот на тахографот (аналоген или дигитален).

(2) Органите за надзор се должни да ги чуваат податоците за извршените контроли најмалку три години.

(3) Правните лица каде што се вработени возачите се должни најмалку три години да ги чуваат документите, записите и другите потребни податоци кои се доставени од органите за надзор за извршените контроли во просториите или на јавните патишта.

Вршење контрола на јавните патишта

Член 52

(1) Контролата на јавните патишта треба да биде организирана на различни места во различни временски интервали при што да бидат опфатени сите категории на јавни патишта со цел да се спречат избегнувања на местата определени за контрола.

(2) Правните лица и концесионерите кои управуваат со јавните патишта во соработка со органите за надзор се должни да обезбедат:   
- соодветно место за проверка на патиштата или во близина на патот, а по потреба сервисните станици и други локации со цел за безбедно собирање на контролните податоци и   
- контролите да се вршат на места по случаен избор внимавајќи на географската рамномерност.

(3) Контролите на јавните патишта од ставот (2) на овој член се извршуваат без дискриминација, а органите за надзор при извршување на контролата се должни на недискриминирачки начин да ги утврдат и евидентираат податоците за:   
а) државата во која е регистрирано возилото;   
б) државата во која живее возачот;   
в) државата во која е основано правното лице во чија сопственост е возилото;   
г)  Место/држава на почеток и завршување на превозот и   
д) видот на тахографот (аналоген или дигитален).

(4) Инспекторската контрола на пат ги опфаќа најмалку проверките на :

1. Дневно и неделно време на управување со возило , пауза, дневно и неделно време на одмор, документација која мора да се носи во возило,односно тахографски ленти ,податоци на картица на возач и во меморија на тахографот, односно на ленти за исписи од дигитален тахограф за тековниот ден и предходни 28 дена.
2. Исправност на тахографот, односно постоење на уред и направа за манипулација со тахограф, тахографски ленти, на ленти за исписи или картица на возачот кои можат да доведат до фалсификување, бришење или уништување на меморирани или евидентирани податоци, односно доведува до пречки при размена на податоци меѓу составните делови на тахографот или нивна измена.
3. Секое пречекорување на брзина на возилата евидентирано на тахограф , при што брзината на возилото надминува 90 км/ час за возила од Н3 или 100 км/час за возила од М3 видот за тековниот ден и за предходни 28 дена;
4. Ако е можно, моменталната запишана брзина која се евидентира на тахографот во период од најмногу 24 часа на предходно користење на возилото.

(5) За извршена контрола на пат се составува записник кој се дава на возачот, како писмен доказ за извршена контрола.

(6) Кога при вршење на контрола на пат , членовите на екипажот на возилото се од држава потписничка на АЕТР спогодба , се откријат и се санкционираат одредбите од АЕТР спогодбата и од одредбите на овој закон во актот со кој се изрекува прекршања санкција, покрај одредбите на овој закон се наведуваат и одредбите од АЕТР спогодба доколку ги има.

(7) Формата и содржината на записникот ја пропишува министерот за транспорт и врски со согласност од министерот за внатрешни работи.

Член 53

(1) Доколку при извршена проверка органот за надзор констатира неможност за пренос на податоци од возачката картичка за дигиталните тахографи, за констатираното е должен писмено да го извести издавачот на картички во рок од пет дена од денот на извршената контрола.

(2) Податоците кои неможе да се преземат од возачката картица се преземаат од апаратот вграден во возилото со кое управува возачот во моментот на спроведување на контролата, доколку нема запис за управување на возило во период од минимум 28 дена плус денот на контрола, од возачот се бараат дополнителни докази во согласност со член 11 став (11) од овој закон или во понатамошна постапка се бара размена на податоци со друг надзорен орган доколку возилото е регистрирано во друга држава или податоци од превозникот или превозници ако возачот управувал со возила во соспственост на домашен превозник за контролираниот периодот од 29 дена.

Контрола во просториите на превозник

Член 54

(1) Контролите во просториите на правните лица кои вршат превоз на патници и стоки треба да се планираат на таков начин што ќе се почитуваат правилата за проценка на ризик од член 44 став (5) на овој закон засновани на извршените претходните контроли за различните видови на превоз во просториите на превозникот и посебно доколку во текот на контролата на јавните патишта се утврдиле сериозни повреди на одредбите од овој закон.

(2) Надзорниот орган е должен при вршење на контрола во просториите на превозникот да ги земат во предвид сите информации добиени од надлежни органи од други држави за направени прекршоци од одредбите на овој закон , односно на одредби од АЕТР спогодба кои се однесуваат на контролираниот превозник или неговите возачи .

(3) Во текот на контролата , надзорниот орган можат да ја проверат и заедничката одговорност на корисникот на превозот, испраќачот на стоката, организатори на превоз и останатите учесници во организација на превоз, што опфаќа проверка на договорот за превоз (налог за утовар, ЦМР – образец) дали овозможува почитување на одредбите на овој закон.

(4) Контролите во просториите на превозниците ги опфаќаат и следниве контроли:

а) неделни одмори и време на управување со возило меѓу неделните одмори;

б) Почитување на ограничувања кои се одредени за управување со возило во период на две последователни недели;

в)Работно време и одмор од работно време на членови на екипаж на возило;

г)Тахографски ленти, податоци за рачна евиденција , односно штампани ленти за испис од дигитален тахограф и од картица на возач и

д )Издадени потврди за активност на возачот и други документи кои ги оправдуваат активностите на возачот (карти за брод или воз, боледување, одмор, одсуство од лични причин, други активности и др.).

(5) За извршена контрола во просторија на превозник се составува записник кој се дава на управителот.

1. ПРЕКРШОЧНИ ОДРЕДБИ

Член 55

(1) Глоба во износ од 5.000 евра во денарска противвредност ќе му се изрече на правното лице односно трговец поединец, ако:   
- во возила чија максимална маса без и/или со приклучното возило е поголема од 3,5 тони и автобусите конструирани или трајно приспособени за превоз на повеќе од девет патници вклучувајќи го и возачот не е вграден тахограф, спротивно на член 2 став 3 од овој закон,   
- во контролиран период од 24 месици за целиот период ангажира за работа членови на екипаж на возило чие просечно неделно работно време во текот на четири месеца вклучувачи го и периодот на прекувремена работа е подолго од 48 часа, односно во максимално дозволен период од 6 месеци, спротивно на член 4 став 1 и 2 и член 8 од овој закон ;

- во контролиран период од 24 месици , 60% од дневното работно време на екипаж на возило е подолго од 14 часа во период од 24 часа , спротивно на член 4 став 3 од од овој закон;

- во контролиран период од 24 месици, 60% од неделното работно време на член на екипаж на возило е подолго од 60 работни часа , вклучуваќи и прекувремена работа, спротивно на член 4 став 2 од овој закон ;

- во контролиран период од 24 месици, 60% од ноќната работа на член на екипаж на возило ја уредува на начин така што нивното вкупно работно време во текот на секој 24-часовен период изнесува повеќе од десет часа спротивно на член 7 став 1 од овој закон;

- не води евиденција за работното време на член на екипаж на возило и посебна евиденција за активност на возач при управување со возило при вршење на превоз на стока и патници, спротивно на член 9 став 2 и член 15 став 3 вв став 4 од овој закон;

- не ја чува евиденцијата за работно време на член на екипаж на возило две години по истекот на периодот за кој се однесува, спротивно на член 9 став 2 од овој закон;

- наградата или додатоци на плата се исплатуваат на членови на екипаж на возило посебно на возачите врз основа на поминат пат , односно според количина на превезена стока или патници , со што се загрозува безбедноста во патниот сообраќај, здравјето и безбедноста на вработените лица и се стимулира прекршување на одредбите од овој закон, спротивно на член 7 став 2 и член 15 став 2 и 13 од овој закон( член 11 став 3 од АЕТР спогодба);

- во возилото на кое е сопственик или го користи под лизинг или наем има вградено повеќе од еден тахограф, спротивно на член 2 став 3 ( член 10 став 1 од АЕТР спогодба)

-во возилото на кое е сопственик или го користи под лизинг или наем е вграден тахограф кој не ги исполнува пропишаните услови за негово користење, спротивно на член 19 од овој закон( член 10 став 2 од АЕТР спогодба);

- во контролиран период од 24 месици констатирано е дека во континуитет не се грижи за исправноста на тахографот или за негово правилно користење, како и за картицата на возачот, односно на тахогравските ленти, спротивно на член 20 став 1 и 2 од овој закон (член 10 став 1 од АЕТР спогодба);

- се утврди фалсификување , бришење или уништување на податоци евидентирани на тахогравските ленти или на ленти за исписот од дигиталниот тахограф, односно во меморијата на тахографот или на картицата на возачот, спротивно на член 20 став 4 од овој закон (член 12 став 8 од анекс на АЕТР спогодба);

- се утврди дека во возило на кое е сопственик или го користи под лизинг или наем, постои уред или направа за манипулација со тахографот, тахогравските ленти или со картицата на возачот кои можат да доведат до фалсификување или уништување на меморираните или евидентирани податоци, спротивно на член 20 став 6 од овој закон (член 12 став 8 од анекс на АЕТР спогодба);

-не ги чува тахографските ленти и ленти за исписи по хронолошки ред и во читлив облик во предвидениот рок или истите не ги дава на увид , спротивно на член 15 став 4 и став 15 од овој закон (член 11 став 2 од анекс на АЕТР спогодба);

- не ги презема податоците од возачката картица и од дигиталниот тахографот на возилото во предвидениот рок или ако истите не му се достапни за увид, спротивно на член 15 став 6,7,8 и 9 од овој закон, (член 11 став 2 од анекс на АЕТР спогодба);

- не ги чува и евидентира податоците од дигиталниот тахограф и картица на возачот во пропишаниот рок или ако на барање на надлежен орган истите не му ги даде на увид, спротивно на член 11 став 9 и10 и член 15 став 10 од овој закон, (член 11 став 2 од анекс на АЕТР спогодба);

- во контролираниот период од 24 месеци се утврди дека за целиот период не се грижи за исправноста на тахографот или за негово правилно користење, како и за картицата на возачот, односно на тахогравските ленти, спротивно на член 20 став 1,2,3 и 5 од овој закон (член 10 став 1 од АЕТР спогодба);

(2) Глоба во висина од 30% од одмерената казна за правното лице ќе му се изрече и на одговорното лице во правното лице.

(3) Глоба во висина од 60% од одмеремната казна му се изрекува на трговец поединец.

Член 56

(1) Глоба во износ од 5.000 евра во денарска противвредност ќе му се изрече на правното лице односно трговец поединец, ако:

- не го извести Министерството за транспорт и врски за измените на сопственоста, раководителот или техничките лица , спротивно на член член 23 став 13 од овој закон;

- во рок од три дена од приемот на решението за одземање на овластувањето за работа на работилницата не ги предаде на Министерството за транспорт и врски сите картички на работилницата, средствата за пломбирање и целокупната документација и евиденција што се должни да ја водат ,спротивно на член член 27 став 2 од овој закон;

- вработи техничко лице и раководител во спротивност со одредбите од членот 30 ставови 1 и 3 на овој закон,

- овозможи интервенциите на тахографите и опремата да ги извршува техничко лице кое не поседува важечка потврда за стручна оспособеност,спротивно на член 30 став 2 од овој закон ;

- не постапи во согласност со одредбите од членот 23 став 3 и 4 на овој закон, во слушај на демонтажа на тахограф;

-не води евиденција спротивно на член 23 став 5 и член 24 став 1 и 2 од овој закон;

-не води евиденција за издадени и уништена ознака(жиг) и пломба спротивно на член 25 од овој закон;

- за утврдени неправилности од член 27 став 1 алинеја 1,2,3,4,5,6 и 7 од овој закон;

- не издава потврди, односно не чува копии од издадени потврди или не ги пополнува читко и во целосн спротивно на член 24 став 2 и3 од овој закон;

- не го известува надзорниот орган за неможност на преземање на податоци од дигитален тахограф спротивно на член 24 став 4 од овој закон;

- доколку при вршење на надзор се утврди дека правното лице од член 32 став 1 од овој закон неводи евиденција согласно член 42 од овој закон, односно се утврдат пропусти од член 39 став 1 алинеја 1,2,3,4 и 5 од овој закон и не ги спроведува барањата во определениот рок согласно член 34 став 9 од овој закон подолго од 30 дена .

(2) Глоба во висина од 30% од одмерената казна за правното лице ќе му се изрече и на одговорното лице во правното лице,

(3) Глоба во висина од 60% од одмерената казна му се изрекува на трговец поединец.

Член 57

(1) Глоба во износ од 3.000 евра во денарска противвредност ќе му се изрече на правното лице односно трговец поединец, ако:

- организација на работните активности на членови на екипаж е направена на начин кој не овозможува да ги почитуваат одредбите на овој закон, односно не им дал соодветни упатства и не ги запознал со одредбите на овој закон, не врши редовна контрола на правилно исполнување на работните активности , спротивно на член 9 став1 и член 15 став 1 и 2 од овој закон(член 11 став 1 и 2 во врска со став 4 од АЕТР спогодба);

- во контролираниот период од 12 месеци се утврди дека за целиот период не се грижи за исправноста на тахографот или за негово правилно користење, како и за картицата на возачот, односно на тахогравските ленти, спротивно на член 20 став 1,2,3 и 5 од овој закон (член 10 став 1 од АЕТР спогодба);

- не го носи возилото на задолжителна контрола во овластена работилница за калибрација и редовна проверка во согласност со член 20 став 5 на овој закон;

-возачот не води точна или не соодветна евиденција за време на управување со возило кое не спаѓа во област на примена на овој закон, друго работа, време на достапност, одмор и пауза , спротивно на член 11 став 5 и 6, а во врска со член 14 од овој закон;

- дневното време на управување со возило на возачот е подолго од дозволеното за повеќе од 2 часа, спротивно на член 11 став 1 и 4 од овој закон (член 6 став 1 од АЕТР спогодба);

- неделното време на управување со возило на возачот е подолго од 70 часа спротивно на член 11 став 2 на овој закон(член 6 став 2 од АЕТР спогодба);

- времето за управување со возило на возачот во период од две последователни недели е подолга од 112 часа и 30 минути, спротивно на член11 став 3 на овој закон (член 6 став 3 од АЕТР спогодба);

- возачот управувал со возилот без пауза подолго од 6 часа, спротивно на член 12 став 1(член 7 став 1 од АЕТР спогодба);

- возачот не искористил полн дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од 8 часа и 30 минути, спротивно на член 13 став 1 и 4 , а во врска со член 3 став 1 точка 24 алинеја 1(член 8став 2 од АЕТР спогодба);

- возачот не искористил скратен дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок 7 часа , спротивно на член13 став2, а во врска со член 3 став 1 точка 24 алинеја 2(член 8став 2 од АЕТР спогодба);

- возач член на повеќе член екипаж на возило не искористи дневен одмор во рок од 30 часа по завршување на предходниот дневен или неделен одмор, а делот на одморот кој влегува во рок од 30 часа е пократок од 7 часа, спротивно на член. 13 став 5 (член 8став 3 од АЕТР спогодба);

- возачот во период на поминати шест 24 часовни периоди не започнал со користи на полн неделен одмор ( 45 часа)или скратен неделен одмор( минимум 24 часа) , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот во период на поминати шест 24 часовни периоди користи полн неделен одмор пократок од 36 часа или скратен неделен одмор пократок од 20 часа спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот не користи тахогравска лента во аналоген тахограф или картица на возачот во дигитален тахограф од моментот на преземање на возилото, спротивно на член 20 став 3 од овој закон;

- возачот не ја чува оштетената тахогравски лента , оштетена или неисправна картица на возач , кои содржат евидентирани податоци , спротивно на член 22 став 1 од овој закон;

- возачот не штампа дневна лента за испис од апаратот во возилото на почетокот , односно по завршување со управување со возилото или не ги запишува точно податоците од задната страна на исписот во случај ако возачката картица е оштетена, или не исправна , односно изгубена или украдена, спротивно на член 22 став 2 од овој закон;

- кога тахографот е неисправен или не е можност да се користи , возачот не ги запишал точно податоците на задната страна на тахографската лента, на задната страна на лента за испис или на посебен лист за рачна евиденција, односно не ги евидентира правилно сите активности кои тахографот не ги евидентира или не ги штампа на исправен начин, спротивно на член 21 став 7 в.в став8 и в.в член 22 став 2 од овој закон;

- Возач на екипаж на возило кое превезува патници во период на ноќно возење, вози подолго од три часа без прекин спротивно на член 12 став 2 од овој закон ( член 8 став 6 –б алибеја IV од АЕТР спогодба);

- Возач на екипаж на возило кое превезува патници по користење на 12 едно подруго 24 часовни периоди на возење не го надополннува неделниот одмор спротивно на член 12 став 7 од овој закон;

- Условите за користење на 12 едно подруго 24 часовни периоди на возење за превоз на патници не се исполнети согласно член 12 став 7 од овој закон ( Анекс на АЕТР спогодба)

(2) Глоба во висина од 30% од одмерената казна за правното лице ќе му се изрече и на одговорното лице во правното лице.

(3) Глоба во висина од 60% од одмерената казна му се изрекува на трговец поединец.

Член 58

(1) Глоба во фиксен износ од 2.000 евра во денарска противвредност ќе му се изрече на правното лице односно трговец поединец, ако:

- во контролиран период од 24 месици не се грижи за период од 6 месеца за исправноста на тахографот или за негово правилно користење, како и за картицата на возачот, односно на тахогравските ленти, спротивно на член 20 став 1,2,3 и 5 од овој закон (член 10 став 1 од АЕТР спогодба);

-не му нареди на член на екипаж на возило да достави во пишана или електронска форма препис од евиденција за работно време кај друг или други работодавачи, спротивно на член 4 став 4 од овој закон;

-на барање на член на екипаж на возило не им даде препис од евиденција за работно време , спротивно на член 9 став 2 и член 15 став 5 од овој закон;

-дневното време на управување со возилото на возачот е подолго од дозволеното за повеќе од 1 час но не подолго од 2 часа, спротивно на член 11 став 1 и 4 од овој закон (член 6 став 1 од АЕТР спогодба);

- неделното време на управување со возило на возачот е подолго од 60 часа ама не подолго од 70 часа , спротивно на член 11 став 2 на овој закон(член 6 став 2 од АЕТР спогодба);

- времето за управување со возило на возачот во период од две последователни недели е подолга од 100 часа, ама не подолго од 112 часа и 30 минути, спротивно на член11 став 3 на овој закон (член 6 став 3 од АЕТР спогодба);

- возачот управувал со возилот без пауза подолго од 5 часа ама не подолго од 6 часа, спротивно на член 12 став 1(член 7 став 1 од АЕТР спогодба);

- возачот не искористил полн дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од 10 часа , ама не пократок од 8 часа и 30 минути, , спротивно на член 13 став1 и 4, а во врска со член 3 став 1 точка 24 алинеја 1(член 8став 2 од АЕТР спогодба);

-возачот не искористил скратен дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од 8 часа , ама не пократок од 7 часа, , спротивно на член 13 став2, а во врска со член 3 став 1 точка 24 алинеја 2(член 8став 2 од АЕТР спогодба);

- возач член на повеќе член екипаж на возило не искористи дневен одмор во рок од 30 часа по завршување на предходниот дневен или неделен одмор, а делот на одморот кој влегува во рок од 30 часа е пократок од 8 часа , но не пократок од 7 часа, спротивно на член спротивно на член. 13 став 5(член 8став 3 од АЕТР спогодба);

- возачот во период на поминати шест 24 часовни периоди не користи полн неделен одмор, пократок од 42 часа , ама не пократко од 36 часа или скратен неделен одмор не пократок од 22 часа, ама не пократко од 20 часа , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- не издава потврда за активности на возачот за одреден период на времето кое не е поминато во возење ,спротивно на член 15 став 12 од овој закон;

- не издава потврда за активност на возачот во два примероци или не ја пополни на машина или на компјутер , спротивно на член 15 став 12 вв став 18 од овој закон;

- не ги чува по редослед на издавање потврдите за активност на возачот во седиште на превозникот во период од две години од дата на нивно издавање, спротивно на член 15 став 18 од овој закон;

- потврдата за активност на возачот не е пополнета , односно не е правилно пополнета пред почеток на патувањето, спротивно на член 15 став 18 од овој закон;

- времето на аналогниот тахограф во возилото кое е во негова сопственост или го користи на лизинк или наем не се поклопува со званичното време на државата каде е регистрирано возилото, односно не се поклопува со универзалносто време (УТЦ) на дигиталниот тахограф, спротивно на член 22 став 6 од овој закон;

- неисправниот тахограф во возилото кое се користи не се поправи во рок од 7 дена од датата на настанатиот дефект или во рокот за завршување на почнатиот превоз од држава различна од матичната, спротивно на член 21 став 7 од овој закон;

- неисправниот тахограф во возилото кое се користи не се поправи пред започнување на превоз од матчната држава , спротивно на член 21 став 9 од овој закон.

(2) Глоба во висина од 30% од одмерената казна за правното лице ќе му се изрече и на одговорното лице во правното лице.

(3) Глоба во висина од 60% од одмеремната казна му се изрекува на трговец поединец.

Член 59

(1) Глоба во фиксен износ од 1.000 евра во денарска противвредност ќе му се изрече на правното лице односно трговец поединец, ако:

-дневното време на управување со возилото на возачот е подолго од дозволеното, но не повеќе од 1 час, спротивно на член 11 став 1 и 4 од овој закон (член 6 став 1 од АЕТР спогодба);

- неделното време на управување со возило на возачот е подолго од дозволеното ама не подолго од 60 часа , спротивно на член 11 став 2 на овој закон(член 6 став 2 од АЕТР спогодба);

- времето за управување со возило на возачот во период од две последователни недели е подолга од дозволеното, ама не подолго од 100 часа , спротивно на член11 став 3 на овој закон (член 6 став 3 од АЕТР спогодба);

- возачот управувал со возилот без пауза подолго од дозволеното време,но не подолго од 5 часа, спротивно на член 12 став 1(член 7 став 1 од АЕТР спогодба);

- возачот не искористил полн дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од дозволениот , но не пократко од 10 часа , спротивно на член 13 став1 и 4, а во врска со член 3 став 1 точка 24 алинеја 1(член 8став 2 од АЕТР спогодба);

-возачот не искористил скратен дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од дозволениот , но не пократко од 8 часа , спротивно на член 13 став2, а во врска со член 3 став 1 точка 24 алинеја 2(член 8став 2 од АЕТР спогодба);

- возач член на повеќе член екипаж на возило не искористи дневен одмор во рок од 30 часа по завршување на предходниот дневен или неделен одмор, а делот на одморот кој влегува во рок од 30 часа е пократок од дозволениот , но не пократок од 8 часа, спротивно на член. 13 став 5(член 8став 3 од АЕТР спогодба);

- возачот во период на поминати шест 24 часовни периоди користи полн неделен одмор пократок од 45 часап ама не пократок од 42 часа , или скратен неделен одмор пократок од 24 часа, ама не пократок од 22 часа, , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба

- возачот до крајот на третата недела од користење на скратениот неделн одмор не ја надокнадил временската разлика до полн неделен одмор , спротивно на член 13 став 8 , врска со член 3 став1 точка 22 од овој закон (член 8 став 6 од АЕТР спогодба);

- во возилото нема обезбедено доволна количина на хартија за испис која одговара на дигиталниот тахограф вграден во возилото, спротивно на член 21 став 3 од овој закон;

-ако во возилото нема доволен број тахогравски ленти или не одговараат на видот на тахографот вградено во возилото, спротивно на член 21 став 1 од овој закон;

(2) Глоба во висина од 30% од одмерената казна за правното лице ќе му се изрече и на одговорното лице во правното лице.

(3) Глоба во висина од 60% од одмеремната казна му се изрекува на трговец поединец.

Член 60

(1) Глоба во износ од 1.000 евра во денарска противвредност ќе му се изрече на физичко лице - возач, ако:

- неводи гржа за исправност на тахографот или за правилно користење на тахографот и возачката картица, односно тахогравските ленти, спротивно на член 20 став 1 и 2 од овој закон;

-се утврди фалсификување, бришење или уништување на податоци евидентирани на тахографски ленти или на ленти за исписи од дигиталниот тахограф, односно меморирани на тахографот или на картицата на возачот, спротивно на член 20 став 4 од овој закон(член 12 став 8 од анекс на АЕТР спогодба);

-во возилото има уред или направа за манипулација со тахограф, тахогравска лента или картица на возач кои можат да допринесат до фалсификување, бришење или уништување на меморирани или евидентирани податоци, спротивно од член 20 став 6 од овој закон(член 12 став 8 од анекс на АЕТР спогодба);

-поседува повеќе од една сопствена картица за возач , спротивно на член 21 став 5 од овој закон;

-поседува, односно користи картица за возач која не е негова сопствена, спротивно на член 21 став 5 од овој закон;

-користи оштетена, неисправна или неважечка картица за возач во дигиталниот тахограф, спротивно на член 21 став 4 и 5 од овој закон;

- тахогравската лента не е во аналогниот тахограф, а возачот е во возилото , спротивно на член 20 став 3 од овој закон;

-картицата на возачот не е во дигиталниот тахограф, а возачот е во возилото, спротивно на член 20 став 3 од овој закон ;

-користи нечисти или оштетени тахографски ленти или картица на возач , спротивно на член 21 став 2 и 5 од овој закон,а евидентираните податоци на техографската лента или возачката картица не се читливи;

-не користи преклопници или тастери кои одговараат на аналоген тахограф, односно тастери на дигитален тахограф , односно не користи исправен инструмет за евидентирање на времето на возење, друго работно време, време на достапност, паузи и одмор на возачи, спротивно на член20 став 1,2 и 6 од овој закон;

- не ги впишува на тахографската лента рачно своите активности, освем кога управува со возило, читко и без валкање на листот, ако во возилото има аналоген тахограф, односно не врши рачен внес на податоци за своите активности во дигиталниот тахограф со користење на апликацијата за рачен внес на податоци, спротивно на член 22 став 3 од овој закон;

-во случај на повеќе член екипаж двајцата возачи не ги стават своите картици за возач во читачот на дигиталниот тахограф, а другите возачи не водат рачен запис за своите активности со исклучок на управување со возило, спротивно на член 22 став 5 од овој закон;

- во случај на повеќе член екипаж , двајцата возачи неправилно ги поставуваат , односно неблаговремено ги менуваат тахографските ленти така што релевантните податоци поврзани со управување на возилото не се евидентираат на тахографската лента на возачот на возилото во кое е вграден аналоген тахограф, а другите возачи возило неводат рачен запис за своите активности со исклучок на периодот на возење, спротивно на член 22 став 5 од овој закон;

- возачот не го пополни или не го пополни читко името и/или презимето на тахографскиот лист , спротивно на член 21 став 1 од овој закон;

- не го чува оштетениот тахогравски лист, односно оштетената или неисправна картица на возач, кои содржат евидентиран односно меморирани податоци, спротивно на член 22 став 1 од овој закон.

- не штампа дневни ленти за испис од тахографот во возилото на почетокот на работниот ден или по негово завршување , спротивно на член 22 став 2 од овој закон во случај ако картицата на возачот е оштетена или неисправна , односно изгубена или украдена.

- при вршење на контрола на пат ги нема сите потребни документи , односно не ги дава на увид на овластено лице на надзорниот оргасн, спротивно на член 15 став 8 и 9 од овој закон;

- во случај на неисправен тахограв или не е можно да се користи , не ги запишува пропишаните податоци на задната страна на тахогравската лента, на задната страна од лентата за испис или на посебен лист за рачна евиденција или не ги запишува навреме сите времиња , односно активности кои тахографот веќе не ги евидентира, односно не штампа на исправен начин, спротивно на член 21 став 7 вв став 8 од овој закон.

Член 61

(1) Глоба во износ од 1.000 евра во денарска противвредност ќе му се изрече на правно лице односно трговец поединец, доколку постапува спротивно на одредбите од членот 18 на овој закон.

(2) За прекршокот од ставот 1 на овој член глоба во износ од 100 евра во денарска противвредност ќе му се изрече и на возачот.

Член 62

(1) Глоба во износ од 500 евра денарска противвредност ќе му се изрече на физичко лице-возач, ако:

-возачот не води точна или не соодветна евиденција за време на управување со возило кое не спаѓа во област на примена на овој закон, друго работа, време на достапност, одмор и пауза , , спротивно на член 11 став 5 и 6, а во врска со член 14 од овој закон;

- дневното време на управување со возило на возачот е подолго од дозволеното за повеќе од 2 часа, спротивно на член 11 став 1 и 4 од овој закон (член 6 став 1 од АЕТР спогодба);

- неделното време на управување со возило на возачот е подолго од 70 часа спротивно на член 11 став 2 на овој закон(член 6 став 2 од АЕТР спогодба);

- времето за управување со возило на возачот во период од две последователни недели е подолга од 112 часа и 30 минути, спротивно на член 11 став 3 на овој закон (член 6 став 3 од АЕТР спогодба);

- возачот управувал со возилот без пауза подолго од 6 часа, спротивно на член 12 став 1 на овој закон (член 7 став 1 од АЕТР спогодба);

- возачот не искористил полн дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од 8 часа и 30 минути, спротивно на член 13 став1, а во врска со член 3 став 1 точка 24 алинеја 1(член 8став 2 од АЕТР спогодба);

- возачот не искористил скратен дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок 7 часа , спротивно на член 13 став2, а во врска со член 3 став 1 точка 24 алинеја 2(член 8став 2 од АЕТР спогодба);

- возач член на повеќе член екипаж на возило не искористи дневен одмор во рок од 30 часа по завршување на предходниот дневен или неделен одмор, а делот на одморот кој влегува во рок од 30 часа е пократок од 7 часа, спротивно на член спротивно на член 13 став 5(член 8став 3 од АЕТР спогодба);

- возачот наместо да користи полн неделен одмор ( 45 часа) користи пократок период за неделен одмор , но не пократок од 36 часа , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот наместо да користи скратен неделен одмор (минимум 24 часа) користи пократок период за скратен неделен одмор , но не пократок од 20 часа , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот не започнал да користи неделен одмор по поминување на шест 24-часовни периоди од завршување на предходниот неделен одмор спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);,

- возачот во период на две последователни недели не користел два полни неделни одмори или еден полн и еден скратен неделен одмор , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот до крајот на третата недела од користење на скратениот неделн одмор не ја надокнадил временската разлика до полн неделен одмор , спротивно на член 13 став 8, врска со член 3 став1 точка 22 од овој закон (член 8став 6 од АЕТР спогодба);

- Возач на екипаж на возило кое превезува патници во период на ноќно возење, вози подолго од три часа без прекин спротивно на член 12 став 2 од овој закон ( член 8 став 6 –б алибеја IV од АЕТР спогодба);

- Возач на екипаж на возило кое превезува патници по користење на 12 едно подруго 24 часовни периоди на возење не го надополннува неделниот одмор спротивно на член 12 став 7 од овој закон ( Анекс на АЕТР спогодба)

- возачот не користи тахогравска лента во аналоген тахограф или картица на возачот во дигитален тахограф од моментот на преземање на возилото,спротивно на член 20 став 1 и 2 од овој закон;

- возачот не ја чува оштетената тахогравска лента , оштетена или неисправна картица на возач , кои содржат евидентирани податоци , спротивно на член 22 став 1 од овој закон;

- возачот не штампа дневна лента за испис од апаратот во возилото на почетокот , односно по завршување со управување со возилото или не ги запишува точно податоците од задната страна на лентата за исписот во случај ако возачката картица е оштетена, или не исправна , односно изгубена или украдена, спротивно на член 22 став 2 од овој закон;

- кога тахографот е неисправен или не е во можност да се користи , возачот не ги запишал точно податоците на задната страна на тахографската лента, на задната страна на лента за испис или на посебен лист за рачна евиденција, односно не ги евидентира правилно сите активности кои тахографот не ги евидентира или не ги штампа на исправен начин, спротивно на член 21 став 7 вв став 8, член 2 став 2 од овој закон;

- тахографска лента или картица на возач неовластено се извадени од тахографот или не се најдуваат во тахографот кога возачот е во возилото, односно ги врши другите активности во врска со возилото или за превозот кој е во тек при што не се евидентирани реалните податоци на тахографската лента или картица на возачот, спротивно на член 20 став 1 и 2 од овој закон;

-користи тахографски ленти во аналогниот тахограф подолго од периодот за кој е предвидено при што доаѓа до губење на релевантни податоци,односно неможност да се прочитаат податоците запишани од тахографот,спротивно на член 21 став 4 од овој закон.

- не пријавил губење или кражба на картица за возач на надлежен орган во државата каде се случил настанот,спротивно на член 21 став 7 на овој закон.

Член 63

(1) Глоба во фиксен износ од 200 евра во денарска противвредност ќе се изрече на физичко лице-возач,ако:

- за време на работното време на член на екипаж на возило кое трае повеќе од девет, а помалку од дванаесет часа , искористиле во збир одмор кој трае помалку од 45 минути, односно ако членот на екипажот на возилото не го искористил одморот во текот на деневната работа пред завршување на работното време,спротивно на член 5 став 2 од овој закон;

- за време на работното време на член на екипаж на возило кое трае повеќе од дванаесет часа , искористиле во збир одмор кој трае помалку од 60 минути, односно ако членот на екипажот на возилото не го искористил одморот во текот на деневната работа пред завршување на работното време, спротивно на член 5 став 2 од овој закон;

- дневното време на управување со возило на возачот е подолго од дозволеното за повеќе од 1 часа, но не подолго од 2 часа, спротивно на член 11 став 1 и 4 од овој закон (член 6 став 1 од АЕТР спогодба);

- неделното време на управување со возило на возачот е подолго од 60 часа, но не подолго од 70 часа, спротивно на член 11 став 2 на овој закон(член 6 став 2 од АЕТР спогодба);

- времето за за управување со возило на возачот во период од две последователни недели е подолга од 100 часа ама не подолго од 112часа и 30 минути, спротивно на член 11 став 3 на овој закон(член 6 став 3 од АЕТР спогодба);

- возачот управувал со возилот без пауза подолго од 5 часа, но не подолго од 6 часа, спротивно на член 12 став 1 на овој закон(член 7 став 1 од АЕТР спогодба);

- возачот не искористил полн дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од 9 часа, ама не пократок од 8 часа и 30 минути, спротивно на член 13 став 1, а во врска со член 3 став 1 точка 24 алинеја 1(член 8став 2 од АЕТР спогодба);

- возачот не искористил скратен дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од 8 часа ,ама не пократок од 7 часа спротивно на член 13 став2, а во врска со член 3 став 1 точка 24 алинеја 2(член 8став 2 од АЕТР спогодба);

- возач член на повеќе член екипаж на возило не искористи дневен одмор во рок од 30 часа по завршување на предходниот дневен или неделен одмор, а делот на одморот кој влегува во рок од 30 часа е пократок од 8 часа, но не пократок од 7 часа, спротивно на член 13 став 5(член 8став 3 од АЕТР спогодба);

- возачот наместо да користи полн неделен одмор ( 45 часа) користи пократок период за неделен одмор од 42 часа , но не пократок од 36 часа , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот наместо да користи скратен неделен одмор (минимум 24 часа) користи пократок период за скратен неделен одмор од 22 часа , но не пократок од 20 часа , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

-потврдата за активности на возачот не е пополнета,односно не е правилно пополнета пред почеток со превозот, спротивно на член 15 став 12од овој закон;

- во возилото во кој е вграден аналоген тахограф нема доволен број на тахографски ленти , односно ленти кои одговараат на типот на тахографот уграден во возилото ,спротивно на член 21 став 1 од овој закон;

- не поднесол барање до овластен орган за издавање на нова картица за возач во период од 7 дена од денот кога е оштетена или е неисправна , се изгубила или е украдена ,спротивно на член 21 став 7 од овој закон;

-на тахогравската лента не пополнил или не го пополнил читко датумот на почеток со работа на возилот, спротивно на член 21 став 1 од овој закон;

-на тахогравскиата лента не пополнил или не го пополнил читко датумот на завршување со работа на возилото, спротивно на член 21 став 1 од овој закон;

-на тахогравската лента не пополнил или не го пополнил читко податокот за почетна и/или завршана состојба на километража на возилот при почеток , односно при завршување со работа на возилото спротивно на член 21 став 1 од овој закон;

- не се потпишал целосно со своите генералии на задната страна на листот за испис од дигитален тахограф во случај кога картицата на возачот е оштетена, неисправна или изгобена односно укратдена, спротивно на член 22 став 2 од овој закон;

- во случај кога времето што се покажува на аналогниот тахограф не се полопува со званичното време на државата во која е регистрирано возилото , односно со универзалното (УТЦ) време на дигиталниот тахограф, спротивно на член 22 став 6 од овој закон.

- возачот во текот на времето за управување на возило не користи паузи од управување со возило спротивно на член 12 став 1 и став 3 од овој закон (член 7 став 1 од АЕТР спогодба).

Член 64

(1) Глоба во фиксен износ од 100 евра во денарска противвредност ќе се изрече на физичко лице-возач,ако:

-член на екипаж на возило не користи одмор по шест часа непрекината работа во текот на дневно работно време, спротивно на член 5 став 1 од овој закон;

- за време на работното време на член на екипаж на возило кое трае повеќе од шест, а помалку од девет часа , искористиле одмор кој трае помалку од 30 минути, односно ако членот на екипажот на возилото не го искористил одморот во текот на деневната работа пред завршување на работното време,спротивно на член 5 став 2 од овој закон;

-- дневното време на управување со возило на возачот е подолго од дозволеното, но не подолго од 1 час, спротивно на член 11 став 1 и 4 од овој закон (член 6 став 1 од АЕТР спогодба);

- неделното време на управување со возило на возачот е подолго од дозволеното, но не подолго од 60 часа, спротивно на член 11 став 2 на овој закон(член 6 став 2 од АЕТР спогодба);

- времето за управување со возило на возачот во период од две последователни недели е подолга од дозволеното , но не подолго од 100часа, спротивно на член 11 став 3 на овој закон(член 6 став 3 од АЕТР спогодба);

- возачот управувал со возилот без пауза подолго од дозволеното време но не подолго од 5 часа, спротивно на член 12 став 1 на овој закон(член 7 став 1 од АЕТР спогодба);

- возачот не искористил полн дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од дозволениот , ама не пократок од 10 часа, спротивно на член 13 став 1 , а во врска со член 3 став 1 точка 24 алинеја 1(член 8став 2 од АЕТР спогодба);

- возачот не искористил скратен дневен одмор во рок од 24 часа по завршување на предходниот дневен или неделен одмор , а делот на одморот кој се рачуна во наведениот рок од 24 часа е пократок од дозволеното ,но не пократок од 8 часа, спротивно на член 13 став2, а во врска со член 3 став 1 точка 24 алинеја 2(член 8став 2 од АЕТР спогодба);

- возач член на повеќе член екипаж на возило не искористи дневен одмор во рок од 30 часа по завршување на предходниот дневен или неделен одмор, а делот на одморот кој влегува во рок од 30 часа е пократок од дозволениот, но не пократок од 8 часа, спротивно на член 13 став 5(член 8став 3 од АЕТР спогодба);

- возачот наместо да користи полн неделен одмор ( 45 часа) користи пократок период од дозволениот , но не пократок од 42 часа , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот наместо да користи скратен неделен одмор (минимум 24 часа) користи пократок од дозволениот , но не пократок од 22 часа , спротивно на член 13 став 6 и 7 , врска со член 3 став1 точка 22 од овој закон (член 8став 6 од АЕТР спогодба);

- возачот во текот на времето за управување на возило користи пократки паузи од управување со возило спротивно на член 12 став 1 и став 3 од овој закон (член 7 став 1 од АЕТР спогодба);

- во возилото во кој е вграден дигитален тахограф нема доволно ленти за испис , односно ленти кои одговараат на типот на тахографот уграден во возилото,спротивно на член 21 став 3 од овој закон;

-на тахогравската лента не пополнил или не го пополнил читко местото на почеток или местото на завршување на работата со возилото, , спротивно на член 21 став 1 од овој закон

-на тахогравската лента не пополнил или не го пополнил читко регистарскиот број на возилото во кое се користи тахогравската лента, , спротивно на член 21 став 1 од овој закон;

-на тахогравската лента не пополнил или не го пополнил читко времето на промена на возило во кое се користела тахогравската лента, ако во ист работен ден користи повеќе возила, , спротивно на член21 став 1 од овој закон;

-во дигиталниот тахограф не внесе податоци за државата во која почнува односно го завршува работењето со возилот,спротивно на член 22 став 7 од овој закон.

Член 65

(1) Барањата за поведување на прекршочната постапка за прекршоците од член 61 став 2, 62, 63 и 64 се поднесуваат до Министерството за транспорт и врски пред Комисијата за прекршоци (во натамошниот текст: Комисијата) формирана од министерот за транспорт и врски.

(2) Комисијата од ставот 1 на овој член е составена од два члена и претседател.

(3) Членовите на Комисијата од ставот 1 на овој член имаат завршено високо образование и работно искуство од најмалку две години, а претседателот е дипломиран правник со положен правосуден испит и работно искуство од најмалку четири години.

Член 66

(1) За прекршоците од членовите 55, 56, 57,58, 59, 60 и 61 став 1 од овој закон барање за поведување на прекршочна постапка се поведува пред надлежниот суд.

(2) За прекршоците од членвите 61 став 2, 62, 63 и 64 барање за поведување на прекршочна постапка се поведува пред Комисијата.

(3) Пред поднесување на барање за поведување на прекршочна постапка пред надлежен суд, односно Комисијата, инспекторите од членот 45 од овој закон ќе спроведат постапка за порамнување. Инспекторите на сторителот ќе му издадат прекршочен платен налог заради наплата на глобата предвидена за прекршокот. Со потписот на платниот налог се смета дека сторителот на прекршокот се согласува да ја плати предвидената глоба.

(4) Сторителот на прекршоците од ставовите 1 и 2 на овој член е должен да ја плати глобата во рок од осум дена од денот на приемот на прекршочниот платен налог на сметка означена во платниот налог. Сторителот кој ќе ја плати глобата во дадениот рок, ќе плати само половина од изречената глоба утврдена во платниот налог.

(5) Ако сторителот на прекршокот од ставовите 1 и 2 на овој член не ја плати глобата во рокот определен во ставот 4 на овој член, инспекторите од членот 45 ќе поднесат барање за поведување на прекршочна постапка пред надлежниот суд, односно Комисијата.

(6) Против решението на Комисијата може да се поднесе жалба во рок од осум дена од денот на приемот на решението преку прекршочниот орган до Државната комисија за одлучување во втор степен во областа на инспекцискиот надзор и прекршочната постапка.

(7) Инспекторите од членот 45 од овој закон се должни да водат евиденција за покренатите постапки за порамнување и за нивниот исход.

(8) Во евиденцијата од ставот 7 на овој член се собираат, обработуваат и чуваат следниве податоци име и презиме, односно назив на сторителот на прекршокот, живеалиште, односно престојувалиште, седиште, вид на прекршокот, број на прекршочниот платен налог кој му се издава и исходот на постапката.

(9) Личните податоци од ставот 8 на овој член се чуваат пет години од денот на внесувањето во евиденцијата.

(10) Формата и содржината на прекршочниот платен налог ги пропишува министерот за транспорт и врски.

Член 67

(1) Средствата остварени од паричните казни за сторените прекршоци предвидени со овој закон се уплатуваат во Буџетот на Република Македонија.

Член 68

(1) Одмерување на висината на глобите за правните лица и трговците поединци се врши согласно со одредбите од Законот за прекршоци, односно согласно со одредби од член 44 став 5 на овој закон и утврдените критериуми за проценка на ризи .

1. ПРЕОДНИ И ЗАВРШНИ ОДРЕДБИ

Член 69

(1) Возилата кои првпат ќе се регистрираат во Република Македонија од 16 јуни 2010 година чија максимална маса без и/или со приклучното возило надминува повеќе од 3,5 тони и автобусите конструирани или трајно приспособени за превоз на повеќе од девет патници вклучувајќи го и возачот мора да имаат вграден дигитален тахограф.

Член 70

(1) Контролата од членот 41 став 2 на овој закон почнувајќи од 16 јуни 2010 година треба да опфати најмалку 1% од деновите кои ги одработуваат возачите со возилата опфатени со овој закон.

(2) Процентот на контроли од ставот 1 на овој член почнувајќи од 1 јануари 2011 година треба да изнесува најмалку 2%, а од 1 јануари 2012 треба да изнесува најмалку 3%.

Член 71

Решенијата за работилниците издадени до влегувањето во сила на овој закон важат до издавање на овластувања на работилниците согласно со овој закон, а најдоцна во рок од 15 месеца по влегувањето во сила на овој закон.

Постојните работилници кои нема да се стекнат со овластување согласно со овој закон во рокот определен во ставот 1 од овој член ќе престанат да ги вршат работите за инсталирање, проверка, контрола и поправка на тахографи.

Започнатите постапки за добивање на решение за вршење на работи за инсталирање, проверка, контрола и поправка на тахографи до денот на влегувањето во сила на овој закон ќе продолжат според одредбите на овој закон.

Рок за донесување на подзаконски акти

Член 72

Поблиските прописи предвидени со овој закон ќе се донесат во рок од еден месец од денот на влегувањето во сила на овој закон.

До денот на влегување во сила на поблиските прописи предвидени со овој закон ќе се применуваат постојните прописи.

Престанок на важење на прописите

Член 73

Со денот на влегувањето во сила на овој закон престанува да важи Законот за работното време, задолжителните одмори на мобилните работници и возачите во патниот сообраќај и уредите за запишување во патниот сообраќај ("Службен весник на Република Македонија" број 161/09, 17/11, 54/11, 115/14, 193/14 и 37/16).

Влегување во сила

Член 74

Овој закон влегува во сила осмиот ден од денот на објавувањето во "Службен весник на Република Македонија".